year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2021 | 67 | Guðmundur Ingi Guðbrandsson, umhverfisráðherra, segir að árangur hafi náðst á loftlagsráðstefnunni í Glasgow, þótt hann hafi ekki verið nægilega mikill. Hann segist bera með sér kyndil vonarinnar frá Skotlandi. | Það náðist árangur en hann var bara ekki nægilega mikill.
sagði umhverfisráðherra um niðurstöðuna í viðtali við Þóru Arnórsdóttur í Silfrinu í morgun. Þrátt fyrir vonbrigði á ákveðnum sviðum hafi náðst áfangasigrar.
Í fyrsta lagi skilar þetta samkomulag okkur því aðríki heims eru að standa við markmiðið um að hlýnun jarðar aukist ekki um meira en 1,5 gráður. Það er kannski langstærsti og mikilvægasti hlutinn af þessu samkomulagi.
Guðmundur Ingi nefnir einnig loforð ríkari þjóða um að tvöfalda loftlagsaðstoð til þróunarríkja og að tekist hafi að klára reglubók Parísarsamkomulagsins, en það tókst ekki í Póllandi árið 2018. Þá hafi í fyrsta skipti verið kveðið á um að draga úr brennslu kola og notkun jarðefnaeldsneytis sem og að draga úr niðurgreiðslu jarðefnaeldsneytis sem nemur 400 milljörðum dollara á ári. Þótt ekki hafi verið gengið jafnlangt í þeim efnum og Guðmundur vonaðist til, og enn sé margt óunnið, þá sé það nóg til að hann beri með sér kyndil vonar frá Glasgow.
Þó svo að þetta orðalag sem hafði verið í fréttum hafi verið útvatnað á síðustu mínútum, nú er maður búinn að fá að sofa á þessu, að þá er betra að þetta sé þarna inni. Þetta er komið inn í fyrsta skipti, komin viðurkenning á því að þetta sé mikilvægt, það eru öll ríki búin að viðurkenna það og það skiptir máli upp á framhaldið líka. | null |
2021 | 67 | Forystumenn stjórnarandstöðuflokka segja að ríkisstjórninni hafi mistekist að efla Landspítalann nægilega mikið til að takast á við faraldurinn. Þess vegna þurfi stöðugt að herða samkomutakmarkanir þegar smitum fjölgar. | Ríkisstjórnin ákvað á föstudag að herða samkomutakmarkanir enn frekar vegna mikillar fjölgunar kórónuveirusmita.
Í minnisblaði sóttvarnalæknis til heilbrigðisráðherra er vísað til þess að vaxandi fjöldi smita hafi skapað mikið álag á Landspítalann og heilbrigðiskerfið í heild. Starfsemi rakningateymis sé í uppnámi og farsóttarhús við það að fyllast.
Þórhildur Sunna Ævarsdóttir þingmaður Pírata segir að ríkisstjórnin hafi brugðist Landspítalanum í faraldrinum.
Við höfum alltaf sagt og höfum alltaf bent á það að það þarf auðvitað að styrkja Landspítalann. Við erum að upplifa þessar takmarkanir vegna þess að Sjálfstæðisflokkurinn, Framsóknarflokkurinn og Vinstri græn hafa ekki fengist til þess að styðja við Landspítalann með fullnægjandi hætti til þess að hann geti tekist á við heimsfaraldur án þess
að við þurfum að fara í takmarkanir í hvert skipti sem ný bylgja kemur upp. þannig að stjórnvöld að þínu mati hafa ekki nýtt þessa síðustu tuttugu mánuði til þess að styrkja Landspítalann? Þau hafa algjörlega brugðist Landspítalanum
Logi Einarsson formaður Samfylkingarinnar tekur í sama streng.
Það er búið að vera ákall frá því faraldurinn hófst um að heilbrigðiskerfið sé styrkt þannig að það hafi meira borð fyrir báru þegar að óvenjulegir atburðir gerast eins og faraldurinn er. Það hefur ekki orðið við því í nægum mæli og ég held að þessar aðgerðir hafi kannski verið ill nauðsynlegar. En á sama hátt er mjög bagalegt að þing komi ekki saman heilu mánuðina
vegna einhvers drollaragangs í ríkisstjórninni vegna þess að nú ættum við að vera að ræða samhliða þessum aðgerðum hvaða lausnir eru í boði fyrir auðvitað það fjölmarga fólk úr til dæmis veitinga-, menningar- og listalífinu sem er að verða fyrir mjög erfiðum búsifjum
Inga Sæland formaður Flokks fólksins segir að stjórnvöld hafi þurft að grípa fyrr til aðgerða.
Hér hefur verið Landspítali á hliðinni og algjörlega á þolmörkum án Covid. Við skulum átta okkur á því. Þannig að Covid er hrein og klár viðbót. Miklu vandmeðfarnara að sinna þeim sjúklingum. Gríðarlegt álag á starfsfólk.
Það vantar stórlega starfsfólk. Við erum að borga mjög lág laun miðað við álag og virkilega erfiða erfiða vinnu, virkilega krefjandi og erfiða vinnu. Þannig að ég er meira hrædd um það að við förum að missa frá okkur fólk ef við förum ekki að gera eitthvað í málunum | null |
2021 | 67 | Fólk sem fjársveltir Landspítalann getur ekki á sama tíma gert kröfur um að spítalinn ráði við heimsfaraldur svo það geti lifað sínu eðlilega lífi. Þetta segir formaður læknaráðs Landspítalans. | Landspítalinn hefur verið fjársveltur frá hruni og því viðbúið að hann gæti ekki ráðið við heimsfaraldur, segir formaður læknaráðs. Hún segir starfsfólk reiðubúið að leggja mikið á sig en það verði að fá meðbyr frá fjárveitingavaldinu.
Steinunn Þórðardóttir, öldrunarlæknir og formaður læknaráðs Landspítalans, ræddi stöðuna í covid-faraldrinum í Silfrinu í morgun. Hún sagði það ekki koma fólki í heilbrigðiskerfinu á óvart að heimsfaraldur legði það á hliðina. Þessu hefði starfsfólk Landspítalans varað við árum saman. Spítalinn glímdi þó enn við sömu vandamál og áður, til dæmis úrelt húsnæði þar sem ekki væri hægt að tryggja smitvarnir innanhúss.
Steinunn vísaði til orða Gylfa Zoega í Vísbendingu fyrr á árinu um að allt frá hruni hefði spítalinn aldrei fengið þær fjárveitingar sem hann hefði þurft til að sinna hlutverki sínu.
Manni blöskrar svolítið að þeir sömu aðilar og eru að fjársvelta okkur, eins og ég upplifi það, eru líka að gera ríkulegar kröfur og óraunhæfar kröfur á okkar afkastagetu. Þú getur ekki bæði fjársvelt spítalann og gert þessar ríkulegu kröfur: Nú vil ég bara lifa mínu lífi eðlilega, ég vil bara að spítalinn ráði við þetta en ég er samt ekki tilbúinn að borga fyrir það.
Sagði Steinunn og virtist þar vísa til orða stjórnmálamanna. Nokkrir ráðherrar Sjálfstæðisflokks hafa á síðastliðnum mánuðum ýmist gagnrýnt vangetu heilbrigðiskerfisins til að ráða við faraldurinn eða harma strangar sóttvarnatakmarkanir með vísan til stöðunnar á Landspítala.
Þetta er svolítið blaut tuska í andlitið á okkur sem erum þarna að moka sjó úr þessu leka fleyi alla daga og erum öll af vilja gerð en við viljum fá meðbyr líka frá fjárveitingavaldinu. | Fólkið sem fjársveltir Landspítalann getur ekki á sama tíma gert kröfur um að spítalinn ráði við heimsfaraldur svo það geti lifað sínu eðlilega lífi. Þetta segir formaður læknaráðs Landspítalans. Forystumenn stjórnarandstöðuflokka segja að ríkisstjórnin hafi brugðist spítalanum. |
2021 | 67 | Baráttukonan Greta Thunberg, gefur hins vegar lítið fyrir þann árangur sem sagður er hafa náðst á loftslagsráðstefnunni. | COP26 er lokið, sagði Greta, hér er stutt samantekt: Bla, bla, bla. Þessi niðurstaða Thunberg er í fullu samræmi við greiningu hennar frá því í síðustu viku, þegar hún sagði að loftslagsráðstefnan væri í raun lítið meira en tveggja vikna hylling á óbreyttu ástandi og bla, bla, bla. Þrátt fyrir það og þrátt fyrir lítið álit hinnar ungu baráttukonu á niðurstöðu ráðstefnunnar er hún hvergi af baki dottinn. Hið raunverulega starf heldur áfram utan þessara ráðstefnusala. Og við munum aldrei nokkurn tímann gefast upp, sagði Greta Thunberg í stuttri yfirlýsingu að ráðstefnunni lokinni. | null |
2021 | 68 | Ráðamenn á Norðurlöndum virðast einhuga um að næst þegar löndin standa frammi fyrir vandamáli á borð við kórónuveirufaraldurinn verði þau að bregðast sameiginlega við. | Þegar farsóttin breiddist út gripu ríkisstjórnir til einhliða ráðstafana. Ráðamenn ræddust ekki við augliti til auglitis, ekkert varð úr því að þeir kæmu til Reykjavíkur á fund Norðurlandaráðs í fyrra. Anna Hallberg, norrænn samstarfsráðherra í sænsku ríkisstjórninni segir að þetta megi aldrei gerast aftur:
Sigurður Ingi Jóhannsson, sem er norrænn samstarfsráðherra íslensku ríkisstjórnarinnar, segir að vonir standi til þess að þeirri öfugþróun sem hefur verið í norrænu samstarfi á undanförnum árum hafi verið snúið við á þingi Norðurlandaráðs í Kaupmannahöfn nýverið. | null |
2021 | 68 | Gagnrýnt hefur verið að Ísland skuli ekki hafa sýnt meiri metnað og boðað róttækari aðgerðir í loftslagsmálum á loftslagsráðstefnu Sameinuðu þjóðanna í Glasgow sem nú er að ljúka. Umhverfisráðherra segir að vissulega hefði komið sér vel ef stjórnarmyndunarviðræður væru að baki og hann með umboð til að boða stærri skref en raunin varð. Drög að lokayfirlýsingu komu fram á loftslagsráðstefnunni í morgun. | Loftslagsráðstefnunni lýkur í dag. Til stóð að henni lyki í gær en ekki náðist sátt um drögin og því var ráðstefnulokum frestað til dagsins í dag. Unnið hefur verið að yfirlýsingunni í alla nótt og verður hún borin upp til samþykktar allra þátttökuríkja síðdegis í dag. Helstu ágreiningsefnin hafa verið niðurgreiðslur á kolum og öðru jarðefnaeldsneyti annars vegar og fjárhagsstuðningur við fátækari ríki heims til að gera þeim kleift að takast á við loftslagsvána hins vegar.
Talsverð reiði hefur gripið um sig meðal ýmissa aðila á ráðstefnunni yfir nýjustu drögunum að lokayfirlýsingunni þar sem þau þykja alls ekki nógu afgerandi. Á vef The Guardian nú fyrir stundu er haft eftir Tasneem Essop, framkvæmdastjóra Climate Action Network, að nýjasta skjalið sé ekkert annað en hrein og klár svik ríkra þjóða, það er Bandaríkjanna, Bretlands og Evrópusambandsins, við viðkvæm samfélög í fátækum löndum sem harðast muni verða úti vegna loftslagsbreytinga.
Ísland hefur verið gagnrýnt fyrir að hafa ekki sýnt meiri metnað og boðað róttækari aðgerðir í loftslagsmálum. Rætt var við umhverfisráðherra á loftslagsráðstefnunni í gær. Hann segir að heppilegra hefði verið að stjórnarviðræðum hér heima hefði verið lokið fyrir loftslagsráðstefnuna.
"það hefði verið mjög gaman að vera búin að ljúka þeim þannig að það hefði verið umboð til þess að ræða um þessi málefni og mögulega stíga skref í þá átt að Ísland sýni meiri metnað en við gerum í dag. En ég vil samt benda á það að við erum ein af fáum ríkjum, um tíu ríki sem hafa lögfest markmið um kolefnishlutleysi og við erum að stefna á það tvöþúsundogfjörutíu. Við höfum líka sett okkur stefnu um aðlögun núna sem er eitthvað sem er nýtt fyrir okkur en ekki fyrir mörgum öðrum, og svo náttúrulega tókum við þátt í, með Evrópusambandinu og Noregi, að uppfæra okkar markmið, í samfloti með þeim, úr 40 yfir í 55 prósent, sama hver hlutur Íslands á endanum verður síðan í því, þannig að það er ekki eins og við komum tómhent hingað." | Drög að lokayfirlýsingu eru komin fram á loftslagsráðsefnunni í Glasgow og verður lögð fyrir tæp tvöhundruð þátttökuríki síðar í dag. Umhverfisráðherra segir hann hafi ekki verið með umboð til að taka stærra skref fyrir Íslands hönd vegna stjórnarmyndunarviðræðna. |
2021 | 68 | Einn er í haldi lögreglu eftir hnífstunguárás við Hagkaup í Garðabæ í nótt. Aðstoðaryfirlögregluþjónn segir meira um gróf ofbeldisverk ungra manna en áður. | Lögregla var kölluð að Hagkaupum í Garðabæ á öðrum tímanum í nótt vegna harðra slagsmála utan við verslunina. Margeir Sveinsson er aðstoðaryfirlögrelguþjónn hjá miðlægri rannsóknardeild lögreglu.
Þarna höfðu fjórir aðilar lent saman og tveir af þeim höfðu fengið áverka eftir eggvopn.
Tveir voru fluttir á slysadeild - annar með minniháttar skurði, en hinn með alvarlega áverka. Sá var bæði stunginn í kvið og bak en er þó ekki talinn í lífshættu. Margeir segir ekki liggja fyrir nákvæmlega hvers vegna mennirnir tókust á.
Við teljum okkur vera búin að ná vel utan um þetta en yfirheyrslum er ekki lokið. Það er einn aðili enn í haldi hjá okkur.
Fjórmenningarnir eru 17 til 25 ára. Margeir segir aukna hörku í átökum ungra manna undanfarið.
Þetta er orðið svona grófara þessi áflog og menn eru farnir að grípa til svona eins og í þessu tilviki. það er gripinn upp hnífur í áflogum. Þetta erum við að sjá í auknum mæli. Mjög. Þarf að bregðast við þessu? Ég held að það þurfi að bregðast við og miðla til fólks að fara varlega með svona vopnaburði. Þetta er stórhættulegt og getur valdið miklum skaða. | Maður sem var stunginn í kvið og bak fyrir utan Hagkaup í Garðabæ í nótt er ekki í lífshættu. Einn er í haldi lögreglu vegna árásarinnar. |
2021 | 68 | Heilbrigðisráðuneytið hefur gefið tímabunda undanþágu frá hraðprófum vegna viðburða um helgina vegna þess að hraðprófsstöðvar anna ekki álaginu. | Þúsundir manna ætluðu í Covid hraðpróf vegna allskonar viðburða núna um helgina. Svo margir reyndar að hraðprófsstöðvar hafa ekki annað þessu aukna álagi. Frá og með miðnætti gilda þær reglur að allt að fimm hundruð manns mega koma saman gegn því að framvísa neikvæðum niðurstöðum úr hraðprófi. Ljóst þótti að að ekki næðist að prófa alla sem þess óskuðu og því heilbrigðisráðuneytið brugðist við með því að veita tímabundna undanþágu, fram yfir helgi. Gestum verður hinsvegar áfram skilt að bera grímur, sitja í merktum sætum og veitingasala í hléi verðu óheimil.
Ljóst er að margir voru orðnir örvæntingarfullir að tryggja sér hraðpróf til að komast í leikhús, á tónleika og fleira. Elva Dögg Melsted er skipulagsstjóri Hörpunnar.
Þrátt fyrir þessa tímabundnu undanþágu er fólk hvatt . Boðið er upp á hraðpróf hjá heilbrigðisstofnunum í ölum heilbrigðisumdæmum á opnunartíma, heilsugæslu höfuðborgarsvæðisins við Suðurlandsbraut 34, BSÍ, Hörpu og Kringlunni í Reykjavík, Aðalgötu 60 í Reykjanesbæ og við Háskólann á Akureyri. | Hraðprófsstöðvar vegna Covid anna ekki auknu álagi þar sem þúsundir væntanlegra gesta á menningarviðburði helgarinnar ætluðu í próf. Heilbrigðisráðuneytið hefur því gefið undanþágu frá hraðprófum fram yfir helgi. |
2021 | 68 | Pólsk kvikmyndahátð er haldin í Valhöll á Eskifirði um helgina. Sex kvikmyndir verða sýndar og segir skipuleggjandinn mikilvægt að Íslendingar kynnist betur pólskri menningu og þeirri öflugu kvikmyndagerð sem iðkuð er í Póllandi. | Olga JabBoDska, er stjórnandi hátíðarinnar sem haldin er í samvinnu við Menningarstofu Fjarðabyggðar. Hún lærði við kvikmyndaskólann í Lodz, stærsta kvimyndaskóla Póllands,og starfaði við dreifingu kvikmynda í Póllandi. Hún hefur verið á Íslandi í átta ár og býr nú á Fáskrúðsfirði.
Olga segist vilja kynna Íslendingum pólska kvikmyndagerð. Ekki gefist mörg tækifæri til að horfa á pólskar kvikmyndir á Austurlandi en auk þess vill hún líka sýna að Pólland sé áhugavert land til kvikmyndagerðar.
Á dagskrá er meðal annars pólska grímyndin Rejs, eða Skemmtisiglingin, frá árinu 1971. Hún er eins og Sódóma Reykjavík eða Með allt á hreinu þeirra Pólverja og fólk talar stundum sín á milli með frösum úr henni.
Margir Pólverjar búi á Íslandi og mikilvægt sé að þekkja menningu nágranna sinna. Kannski geti þessi pólska kvikmyndahátið orðið til þess að fólk á svæðinu fái ekki bara meiri áhuga á pólskri kvikmyndagerð heldur líka á pólskri menningu og sögu. | Frægasta grínmynd Pólverja verðu sýnd á pólskri kvikmyndahátíð á Eskifirði um helgina. Skipuleggjandinn vonar að þeir sem mæta kynnist ekki bara pólskri kvikmyndagerð heldur einnig sögu og menningu landsins. |
2021 | 68 | Dómari í Los Angeles í Bandaríkjunum kvað í gærkvöld upp þann úrskurð að Britney Spears skuli fá fullt sjálfræði. Hún hefur verið undir stjórn föður síns síðustu þrettán ár. | Bandaríska söngkonan Britney Spears var ein skærasta poppstjarna heims á fyrsta áratug þessarar aldar. Undanfarin ár hefur hún hins vegar helst verið í sviðsljósinu vegna deilna um sjálfræði við föður sinn. Jamie Spears, faðir Britney, fór upphaflega fram á það að verða skipaður lögráðamaður fullorðinnar dóttur sinnar árið 2008. Þá vísaði hann til opinberrar umræðu um andleg vandamál hennar og fíkniefnanotkun. Hann réði svo flestum atriðum í lífi dóttur sinnar næstu þrettán árin - en fyrr á þessu ári samþykkti hann að hætta sem lögráðamaður hennar.
Dómari í Los Angeles komst síðan í gær að þeirri niðurstöðu að Britney skyldi ráða sér sjálf, í fyrsta skipti í þrettán ár. Hún er nú 39 ára og eignir hennar metnar á um átta milljarða króna.
Aðdáendur söngkonunnar hafa fagnað úrskurðinum í dag og myllumerkið #freeBritney, sem fólk hefur notað til að lýsa stuðningi sínum við að hún fengi að ráða sér sjálf, verið áberandi á samfélagsmiðlum. | null |
2021 | 68 | Knattspyrnumaðurinn Emil Pálsson sem var endurlífgaður eftir að hafa farið í hjartastopp í leik í Noregi í byrjun síðustu viku segist engu nær um orsökina. Hann hafi þó verið í stífum rannsóknum í Björgvin í Noregi í rúma viku. Þá séu fótboltamenn í Noregi skoðaðir reglulega af læknum, en aldrei hafi neitt óeðlilegt komið fram með hjartað hans við þær skoðanir. | null | Knattspyrnumaðurinn Emil Pálsson sem var endurlífgaður eftir að hafa farið í hjartastopp í leik í Noregi í byrjun síðustu viku segist engu nær um orsökina. Hann hafi þó verið í stífum rannsóknum í Björgvin í Noregi í rúma viku. |
2021 | 69 | Héraðsdómur Austurlands hefur dæmt karlmann í fangelsi fyrir að selja börnum kannabis, gefa einu þeirra amfetamín og hvetja þau til neyslu. | Karlmaður hefur verið dæmdur í fjögurra mánaða fangelsi í Héraðsdómi Austurlands fyrir að selja börnum fíkniefni. Maðurinn braut barnaverndarlög og þótti ekki ástæða til að skilorðsbinda refsinguna.
Maðurinn var ákærður fyrir að selja tveimur sextán ára stúlkum og einni fjórtán ára, kannabis á heimili sínu. Hann leyfði einnig tveimur þeirra að neyta efnanna heima hjá sér. Þá gaf maðurinn einni þeirra amfetamín. Hann hafði jafnframt í vörslu sinni ofskynjunarlyfið LSD. Maðurinn neitaði að hafa haft eiturlyfin til sölu og sagðist ekki vita að stúlkurnar væru svo ungar. Þær báru vitni og sögðust hafa komist í samband við manninn í gegnum netsíðu. Á heimili sínu hefði hann skaffað þeim reykingarlón til að neyta efnanna.
Dómurinn taldi að maðurinn hefði átt að gera sér grein fyrir að stúlkurnar væru börn að aldri og með því að bjóða þeim efnin hefði hann brotið gegn lögum um barnavernd. Gögn úr síma mannsins og af bankareikningi þóttu sanna að hann væri fíkniefnasali.
Maðurinn hefur áður verið dæmdur fyrir fíkniefna- og umferðarlagabrot og taldi dómurinn ekki hægt að skilorðsbinda refsinguna. Verður maðurinn því, eins og áður sagði, að sæta fjögurra mánaða fangelsi. | Héraðsdómur Austurlands hefur dæmt karlmann í fangelsi fyrir að selja börnum kannabis, gefa einu þeirra amfetamín og hvetja þau til neyslu. |
2021 | 69 | Rússar ætla að standa við samninga um að dæla gasi til annarra Evrópuríkja. Forseti Hvíta-Rússlands hótaði í gær að skrúfa fyrir gasleiðslu sem liggur um land hans. | Talsmaður rússnesku ríkisstjórnarinnar segir að Rússar ætli að standa við samninga um gasviðskipti við aðrar Evrópuþjóðir. Forseti Hvíta-Rússlands hótaði í gær að skrúfa fyrir gas frá Rússlandi ef Evrópusambandið herðir refsiaðgerðir gegn landi hans.
Dmitry Peskov, talsmaður rússnesku stjórnarinnar, sagði í dag á fundi með fréttamönnum að Rússar hefðu staðið við samninga um sölu á gasi til evrópskra neytenda og ætli að gera það áfram. Hann sagði að Alexander Lukashenko, forseti Hvíta-Rússlands, hefði ekki borið hótun sína um að skrúfa fyrir gasið undir stjórnvöld í Kreml áður en hann lét hana falla. Yamal-Europe gasleiðslan liggur um Hvíta-Rússland.
Evrópusambandið sakar Lukashenko og stjórn hans um að standa að baki því að þúsundir hælisleitenda hafi að undanförnu reynt að komast frá Hvíta-Rússlandi til Póllands. Þetta er sagt vera gert í hefndarskyni fyrir efnahagslegar refsiaðgerðir sem stjórn hans er beitt. Til greina kemur að herða þær í næstu viku.
Fulltrúar Bandaríkjanna og fimm Evrópuríkja í öryggisráði Sameinuðu þjóðanna fordæmdu í gær þær aðgerðir Hvít-Rússa að flytja þúsundir hælisleitenda frá Miðausturlöndum að landamærum Póllands. Fjórtán þúsund pólskir hermenn og lögreglumenn varna því að fólk komist yfir landamærin.
Evrópusambandið hefur farið þess á leit við á annan tug þjóða að komið verði í veg fyrir að hælisleitendur verði fluttir til Hvíta-Rússlands.
Ríkisflugfélag Hvíta-Rússlands tilkynnti í morgun að Sýrlendingar, Írakar og Jemenar fái ekki að koma til landsins í flugi frá Tyrklandi. Þetta er gert að beiðni tyrkneskra stjórnvalda að sögn AFP-fréttastofunnar. | Rússar ætla að standa við samninga um að dæla gasi til annarra Evrópuríkja. Forseti Hvíta-Rússlands hótaði í gær að skrúfa fyrir gasleiðslu sem liggur um land hans. |
2021 | 69 | Þetta er allt að koma, segir Ísak Bergmann Jóhannesson um leik íslenska karlalandsliðsins í fótbolta gegn Rúmeníu í undankeppni HM í gærkvöldi. Niðurstaðan varð markalaust jafntefli. | Rúmenar eru í harðri baráttu um annað sæti undanriðilsins og sæti í umspili um HM-sæti og leikurinn gríðarlega mikilvægur fyrir þá, á meðan íslenska liðið átti ekki möguleika á umspilssæti. Bæði lið vörðust vel en fengu líka sín færi en niðurstaðan varð jafntefli.
Sagði Ísak Bergmann Jóhannesson. Eftir erfiða byrjun á riðlinum er þetta þriðji leikurinn í röð sem ungt íslenskt lið spilar án ósigurs og hélt liðið hreinu annan leikinn í röð.
Sagði Alfons Sampsted. Næsti leikur liðsins, og sá síðasti í undankeppninni, er á sunnudag gegn Norður-Makedóníu sem rúllaði yfir Armeníu 5-0 í gær. Sá leikur er klukkan fjögur og er lýst beint á RÚV og Rás 2.
Karlaliðið í fótbolta er ekki það eina sem var í eldlínunni í Rúmeníu í gær því kvennalandsliðið í körfubolta tapaði naumlega gegn heimakonum í undankeppni EM, 65-59.
Sagði Sara Rún Hinriksdóttir, sem var stigahæst í íslenska liðinu með 17 stig. Ísland mætir Ungverjalandi á Ásvöllum á sunnudag klukkan átta og er sá leikur sýndur beint á RÚV 2.
Júlían J.K. Jóhannsson, kraftlyftingamaður og Íþróttamaður ársins 2019, er bjartsýnn á gott gengi á HM í Noregi um helgina. Hann segist í góðu formi og stefnir á efstu sæti mótsins. | null |
2021 | 69 | Ferðamálaráðherra telur að gera þurfi meira í öryggismálum í Reynisfjöru. Þar lést ung kona í vikunni. Ráðherra segir að fá þurfi að borðinu þá sem hlut eiga að máli varðandi Reynisfjöru og að það fólk verði að vera tilbúið að gera það sem þarf. | Unga konan sem lést var í hópi fimmtán erlendra ferðamanna sem voru með íslenskan fararstjóra. Verkefnastjóri slysavarna hjá Landsbjörg sagði í hádegisfréttum að fyrir nokkrum misserum hefði starfshópur skipaður af ráðuneytinu undir forystu Ferðamálastofu gert tillögur til úrbóta í fjörunni. Meðal þess var að setja upp blikkandi viðvörunarljós, hafa fána eins og gert er víða á ströndum erlendis og jafnvel setja upp lokunarhlið. Eins hafi Vegagerðin í þessari vinnu sett upp gott ölduspárlíkan. Hins vegar hafi flestar tillögur ekki komist til framkvæmda því lítill hluti landeigenda hafi hafnað þeim. En kallar banaslysið núna ekki nú á það að koma þessu í framkvæmd?
Jú, ég tel að það ölduspár og viðvörunarkerfi er komið upp og er birt og hægt að nota. þegar kemur á búnaðinum í fjörunni þá er í rauninni allt klárt til að setja hann upp. Og sömuleiðis möguleikinn að setja þarna hlið.
Segir Þórdís Kolbrún R. Gylfadóttir ferðamálaráðherra. Hugsanlega þurfi heimild frá frá löá grundvelli almannavarnalaga til þess að fá að loka. Hún segir að það séu aðeins örfári dagar á ári í nóvember til febrúar þegar sérstaklega hættulegt er í Reynisfjöru. Margt hafi breyst til hins betra undanfarin ár og hafi stjórnvöld í samvinnu við ferðaþjónustuna hafi sett að laggirnir margt sem auki öryggi og nú séu ferðaþjónustufyrirtæki samkvæmt lögum skyldug til að gera öryggisáætlanir.
Aðdráttarafl íslands er líka stundum hættulegt og við hljótum að stefna að því að gera allt sem í okkar valdi stendur að tryggja öryggi ferðamanna. Þá er kannski landeigendum ekki stætt á því að standa í vegi fyrir slíku ef svo er? Það er auðvitað misauðvelt að fara í svona verkefni eftir því hvernig eignarhaldið er. Ég man eftir umræðu um Silfru og við á endanum tókum ákvörðun um að fara í það.Og ég held að sú nálgun ég held að við þurfum hana einfaldlega í þetta. Þar sem við þurfum þessa aðila að borðinu og vera tilbúin að gera það sem þarf og eins og ég segir þetta eru örfáir á ári þar sem aðstæður eru svona. Og við hljótum að skoða þá möguleika sem þarf til þess að koma í veg fyrir svona alvarleg slys. | null |
2021 | 69 | Ný drög að samkomulagi loftslagsráðstefnunnar í Glasgow voru birt í morgun. Orðalagið í þeim þykir ekki jafn metnaðarfullt og í upphaflegu drögunum í umræðu um jarðefnaeldsneyti. | Í upphaflegu drögunum er meðal annars kveðið á um að ríki heims leggi áherslu á að hætta kolabrennslu og afnema niðurgreiðslu jarðefnaeldsneytis. Í drögunum sem birt voru í morgun hefur orðið breyting á. Þar segir nú að ríki heims leggi áherslu á að hætta að brenna kol af krafti og að óskilvirkum niðurgreiðslum verði hætt.
Ríki á Arabíuskaga, sem mörg eru miklir framleiðendur og útflytjendur jarðefnaeldsneytis, mótmæltu fyrra orðalagi.
Aftur á móti eru ríki heims hvött til að draga hraðar úr losun gróðurhúsalofttegunda en í fyrri drögum og ríki beðin að auka enn frekar fjárstuðning við fátækari ríki.
Viðræður um samkomulagið standa enn yfir en öll ríkin sem sækja ráðstefnuna þurfa að samþykkja það áður en það er undirritað.
Fyrir utan þetta allsherjarsamkomulag sem enn er verið að semja um hafa ríkin sammælst um ýmislegt annað. Rúmlega fjörutíu ríki hafa samþykkt að vinna saman að því að hætta kolabrennslu en hvorki Bandaríkin né Kína, sem eru ein helstu kolabrennsluríki heims, eru í þeim hópi. Þau gáfu hins vegar út sameiginlega ályktun um að vinna saman að því að takmarka hlýnun við eitt og hálft stig. | Ný drög að samkomulagi loftslagsráðstefnunnar í Glasgow hafa verið birt. Þau eru gagnrýnd fyrir veikara orðalag en í fyrri drögum. |
2021 | 70 | Baráttufólk í loftslagsmálum og stjórnmálamenn hafa lýst hóflegri ánægju með samkomulag sem stjórnvöld í Bandaríkjunum og Kína sögðust í gær hafa náð um samvinnu í loftslagsmálum. | Í samkomulaginu segir að ríkin vilji fá metnaðarfulla niðurstöðu af loftslagsráðstefnunni í Glasgow. Heimurinn þurfi að styrkja Parísarsamkomulagið og halda hækkun meðalhita jarðar innan 1,5 stiga.
Kína og Bandaríkin segjast í ályktuninni ætla að vinna saman að mótun stefnu um að lækka kostnað við orkuskipta og um orkuflutninga. Þau ætla að hvetja til nýtingar sólarorku og annarra grænna orkugjafa og draga úr orkusóun. Þá ætla Bandaríkjamenn að gera raforkukerfi sitt laust við losun gróðurhúsalofttegunda fyrir árið 2035 og Kínverjar að draga hraðar úr kolabrennslu.
Ennfremur sammælast Kínverjar og Bandaríkjamenn um áherslu á að draga úr losun metans, meðal annars með bættum mælingum á metanlosun og að deila upplýsingum í málaflokknum.
Greina má greina hóflega ánægju með þetta samkomulag sem telja verður óvænt þar sem samskipti Bandaríkjanna og Kína hafa verið stirð á undanförnum misserum.
Genevieve Maricle, loftslagsmálastjóri alþjóðlegu náttúruverndarsamtakanna World Wildlife Fund í Bandaríkjunum, segir samkomulagið vekja vonir um að enn sé hægt að takmarka hlýnun við eitt og hálft 1,5 stig. Kevin Rudd, fyrrverandi forsætisráðherra Ástralíu, segir að ályktunin sé mikilvæg í ljósi sambands ríkjanna tveggja. | Bandaríkin og Kína náðu í gær samkomulagi um samstarf í loftslagsmálum. Stjórnmálamenn og baráttufólk lýsa hóflegri ánægju með það. |
2021 | 70 | Banaslysið í Reynisfjöru í gær, þar sem ung kona lést, er það fjórða á fáum árum. Konan var í fimmtán manna hópi með íslenskum leiðsögumanni. Ferðmálastofa lét gera tillögur um aukið öryggi í Reynisfjöru og búið var að fjármagna framkvæmdir þess vegna. Jónas Guðmundsson verkefnastjóri slysavarna hjá Landsbjörg segir að hluti landeigenda Reynisfjöru hafi hafnað tillögunum og að það þyki björgunarfólki ótækt. | Það sem gerist nú yfirleitt þarna í Reynisfjöru er að fólk er að horfa á ölduna og allt þess háttar. Svo er það einhvers staðar á bilinu fimmta til tíunda hver alda sem er stærri og kraftmeiri og fer lengra upp á land. Og það gerist í þessu tilfelli og grípur fjóra einstaklinga með sér.
Þremur tókst að bjarga sér en ungu konunni ekki. Jónas Guðmundsson verkefnastjóri slysavarna hjá Landsbjörg segir ýmislegt hafa verið gert til að auka öryggi eftir að Reynisfjara eða the Black Beach eins hún er stundum nefnd varð einn aðalviðkomustaður ferðamanna. Fyrir nokkrum misserum hafi átt að gera enn betur og þá var skipaður starfshópur að frumkvæði ferðamálaráðuneytisins.
Tillögur þess hóps voru að setja upp þarna í fjörunni blikkljós sem myndu blikka þegar aðstæður væru mjög erfiðar eða hættulegar. Setja upp fána sem hefði fyrirmynd sína frá þessu alþjóðlega fánakerfi sem er á ströndum og mjög margir ef ekki flestir þekkja. Og jafnvel að setja upp hlið þ.a. einhverja dagsparta á ári þegar aðstæður eru sérstaklega erfiðar yrði hreinlega fjörunni lokað. Ferðamálaráðherra var búinn að taka til fé til að kosta þetta allt saman. Þetta strandaði því miður á hluta landeigenda þarna á staðnum. Að einhver hluti landeiganda hafnaði að þetta yrði sett upp. Og okkur finnst það auðvitað sem störfum í þessu, okkur finnst það auðvitað ótækt að ekki sé hægt að stíga þetta skref í öryggismálum á staðnum sem nauðsynlegt er. | Verkefnastjóri slysavarna hjá Landsbjörg segir að hluti landeigenda hafi staðið í vegi fyrir því að öryggi yrði bætt í Reynisfjöru, þar sem ung kona lést í gær. Það sé ótækt að hægt sé að stöðva nauðsynlegar umbætur. |
2021 | 70 | Dagur einhleypra hefur vart farið fram hjá þeim sem hafa opnað blöð eða vefsíður í dag, yfirfull af tilboðum. Það er fullt að gera hjá mörgum fyrirtækjum. Formaður Neytendasamtakanna hvetur fólk til að kaupa ekki í fljótfærni. | Kynlífshjálpartækjaverslunin Blush er meðal þeirra fyrirtækja sem eru með sérstök tilboð. Gerður Arinbjarnardóttir, eigandi Blush, segir að það sé heldur minna að gera en í fyrra.
Það var einhvern veginn meiri sprenging í fyrra á miðnætti, þá var eins og allir meira tilbúnir.
En núna virðist þetta að vera dreifast aðeins meira og við sjáum að það er hlutfallslega að gera meira en morguninn í fyrra.
Gerður segir að dagur einhleypra, eða singles day, sé einn þriggja stærstu daga ársins hjá Blush. Undirbúningur standi yfir allt árið og hún hafi keypt inn þegar hún hafi séð góð tilboð hjá birgjum.
Við erum að taka kannski á móti 4-6 pöntunum á mínútu núna og síðan okkar er að höndla það rosalega vel, það hefur kannski verið stærsta vandamálið að halda síðunni uppi að hún hrynji ekki undan álagi.
Á vefsíðunni 1111.is hefur fjöldi fyrirtækja skráð sig og tilboð sín til leiks og víða er mikið að gera við afgreiðslu pantana. Raftækjaverslanir selja oft mikið á kaup- og tilboðsdögum sem þessum. Breki Karlsson formaður Neytendasamtakanna segir að vissulega sé hægt að gera góð kaup en eins sé ýmislegt að varast.
Það er gott að hafa fylgst með verðum á undanförnu og gera þá bara kaup sem maður hefur undirbúið og taka meðvitaðar ákvarðanir um hvort maður ætli að kaupa eða ekki.
Breki segir vera mikilvægt að kaupa ekki í hvatvísi og gæta þess að slík tilboð leiði ekki til óþarfa ofneyslu. Og ekki er alltaf allt sem sýnist. Neytendasamtökunum hafa borist tilkynningar um fyrirtæki sem hafi hækkað verð fyrir örfáum dögum til að geta lækkað aftur svo afslátturinn virðist mikill.
Meðfram þessu hafa misgáfuleg lánafyrirtæki verið að hvetja til skuldsetningar til að kaupa hluti sem okkur vantar ekki, fyrir peninga sem við eigum ekki. | null |
2021 | 71 | Útlendingastofnun leitar að húsnæði fyrir hælisleitendur sem þurfa að fara í skimunarsóttkví. Farsóttarhús taka ekki lengur við þessum einstaklingum vegna fjölda smita í samfélaginu og mikils álags. Finna þarf pláss fyrir um 20-25 manns sem hingað koma í leit að vernd. | Gylfi Þór Þorsteinsson, forstöðumaður farsóttarhúsa, sagði frá þeirri stöðu í fréttum RÚV í morgun að farsóttarhús gætu ekki tekið hælisleitendur í skimunarsóttkví. Alls voru 120 í sóttvarnarhúsum í morgun og von var á fjórum til viðbótar eftir smit gærdagsins.
Þetta er mjög strembið og við erum að skoða það með Sjúkratryggingum og heilbrigðisráðuneyti hvað sé hægt að gera. Við höfum nú þegar tekið þá drastísku ákvörðun að hælisleitendur sem hingað koma verða að fara bara beint til Útlendingastofnunar en ekki koma til okkar fyrstu fimm dagana eins og var áður.
Útlendingastofnun vinnur nú hörðum höndum að bregðast við þessari stöðu. Þórhildur Ósk Hagalín er upplýsingafulltrúi Útlendingastofnunar.
Já, Útlendingastofnun var tilkynnt þessi ákvörðun, að umsækjendur um alþjóðlega vernd gætu ekki lengur tekið út skimunarsóttkví með skömmum fyrirvara, fyrir helgi. Til bráðabirgða höfum við tekið frá herbergisgang í einu af búsetuúrræðum okkar fyrir þá umsækjendur sem eru í skimunarsóttkví. Þar er hins vegar ekki fullnægjandi aðstaða fyrir hendi auk þess sem að þröngt var í húsnæðinu fyrir og við erum í leit að húsnæði, hótelherbergi, hótelgangi helst, til að taka í gangið svipaða aðstöðu og verið hefur í sóttvarnarhúsi.
Miðað við reynsluna að undanförnu teljum við okkur geta átt von á að tuttugu til 25 geti þurft að taka út skimunarsóttkví hjá okkur í hverri viku. | null |
2021 | 71 | Taívönsk stjórnvöld segja sex kínverskar herflugvélar hafa flogið inn á loftvarnarsvæði sitt í gær. Kínverjar segja heimsókn bandarískra þingmanna til eyjunnar ólíðandi. | Fjölmiðlar á eyjunni sögðu frá því í gær að hópur bandaríska þingmanna væri kominn til landsins með bandarískri herflugvél. Ekki hefur verið greint frá því um hvaða þingmenn ræðir en þeir eru sagðir úr báðum deildum Bandaríkjaþings. Kínversk stjórnvöld hafa brugðist illa við heimsókninni enda gera þau tilkall til eyjunnar. Bandaríkin, rétt eins og flest lönd heims, viðurkenna ekki sjálfstæði Taívans.
Heimsóknir sem þessar eru hins vegar ekki óvenjulegar, segir John Kirby, upplýsingafulltrúi bandaríska varnarmálaráðuneytisins. Hann sagði þetta aðra slíku ferðina á árinu. Sömuleiðis væri ekki sjaldgæft að þingmenn ferðuðust með herflugvélum.
Kínverski herinn fór í eftirlitsferð á Taívanssundi í gær og sagði taívanska varnarmálaráðuneytið sex herflugvélar hafa flogið inn á loftvarnarsvæði suðvestur af eyjunni.
Spennan á svæðinu hefur magnast síðustu mánuði og verður ástandið rætt á tvíhliða fjarfundi Xi Jinping, forseta Kína, og Joe Biden Bandaríkjaforseta á næstunni. Ekki hefur verið tilkynnt um hvenær sá fundur fer fram en samkvæmt Reuters verður það jafnvel strax í næstu viku.
Sendiherra Kína í Bandaríkjunum sagði í kvöldverði nefndar um samskipti Kína og Bandaríkjanna í Washington í gær að Xi forseti væri tilbúinn til að vinna með Bandaríkjamönnum að erfiðum málum bæði í nærumhverfi Kína sem og í heiminum öllum. | null |
2021 | 71 | Áætlun um stuðning við börn í skólum hefur ekki enn fengist fjármögnuð. Þetta segir verkefnastjóri geðræktar hjá Embætti landlæknis. Skólar nýta sjaldan gagnreyndar aðferðir til að fást við erfiða hegðun barna. | Fyrir tveimur árum gaf Embætti landlæknis út aðgerðaáætlun um stuðning við börn og ungmenni í skólastarfi eftir rannsókn sem gerð var í skólum. Í Morgunútvarpi Rásar tvö í morgun sagði Sigrún Daníelsdóttir verkefnastjóri geðræktar hjá embættinu að styrkja þyrfti innviði skólakerfisins til þess að styðja við börn og ungmenni.
Við erum ekki að kenna færni í hegðun á markvissan hátt í skólastarfinu, á sama hátt og lestur eða stærðfræði. Það vantar að það sé verið að nálgast þetta á kerfisbundinn hátt.
Rannsóknin leiddi í ljós að mikið skortir á að börn fái viðunandi aðstoð.
Það er ekki staðan, þrátt fyrir að þau eigi þennan lagalega rétt.
Niðurstöðum rannsóknarinnar var skilað til menntamálaráðherra haustið 2019 og í framhaldinu ákveðið að ráðast í aðgerðir.
En það er ekki búið að fjármagna þessar aðgerðir og það er ekki búið að setja þær í formlegt innleiðingarferli.
Rannsóknin sýndi að helstu geð- og þroskaröskunum barna eru lítil skil gerð í kennaranámi. Einungis um fjórðungur grunnskóla metur erfiða hegðun barna á markvissan hátt, snemmtæk úrræði við hegðunarvanda eru notuð í 60% grunnskóla og í helmingi grunnskóla eru teymi sem aðstoða kennara í erfiðum málum.
Það kom mjög skýrt fram í þessari könnun á grunnskólastigið stendur einna veikast. Þar er áreitið mest, þar virðist vera veikasti stuðningurinn.
Við erum ekki að gera okkar til að tryggja öryggi barna í skólakerfinu ef við erum ekki að passa að þessir hlutir séu í lagi. | null |
2021 | 71 | Skaðlegur starfsandi ríkir á Menntamálastofnun og það ógnar öryggi og heilsu starfsfólks sem ber lítið traust til stjórnenda. Þetta kemur fram í drögum að skýrslu um starfshætti þar. Helmingur starfsfólksins hefur ýmist upplifað eða orðið fyrir einelti, kynferðislegri áreitni eða kynbundnu ofbeldi á vinnustaðnum. Menntamálaráðherra segir að málið sé í algjörum forgangi innan ráðuneytisins. | Þetta kemur fram í áhættumati starfa fyrir Menntamálastofnun sem unnin var að beiðni menntamálaráðuneytisins.
Í skýrslu um matið, sem nú er til umsagnar hjá starfsfólki Menntamálastofnunar og fréttastofa hefur undir höndum, segir að helmingur starfsfólks upplifi mikið álag og það sé vegna tilviljanakenndrar stjórnunar og skaðlegs starfsanda. Langtímafjarvistir, mikla streitu, alvarleg veikindi og örmögnun megi rekja til þessa. Traust og virðing í garð stjórnenda, einkum Arnórs Guðmundssonar forstjóra stofnunarinnar, er lítið og óheilbrigður starfsandi hafi viðgengist sem einkennist meðal annars af valdabaráttu og skorti á samvinnu og samhygð. Fólk upplifir skort á starfsöryggi og er fært á milli starfssviða, án skýringa. Helmingur starfsfólksins hefur upplifað einelti, kynferðislega áreitni eða kynbundið ofbeldi á vinnustaðnum og dæmi eru um uppsagnir og fjarvistir vegna slíkra atvika.
Í skýrslunni segir að skortur sé á sameiginlegri sýn menntamálaráðuneytisins og Menntamálastofnunar á hlutverkum stofnunarinnar og að það sé upplifun margra starfsmanna að forstjórinn og ráðuneytið gangi ekki í takt. Þá séu vísbendingar um samskiptavanda á milli forstjóra og menntamálaráðherra.
Lilja Alfreðsdóttir menntamálaráðherra segir í skriflegu svari til fréttastofu að málið sé í algjörum forgangi innan menntamálaráðuneytisins. Það sé nú á vinnslustigi, en það sé undir ráðherra komið að taka ákvörðun um framhaldið þegar það hafi verið skoðað ítarlega.
Ekki náðist í forstjóra Menntamálastofnunar vegna málsins. | Stjórnunarhættir á Menntamálastofnun ógna heilsu og öryggi starfsfólks samkvæmt úttekt á starfsháttum þar. Menntamálaráðherra segir að málið sé í algjörum forgangi innan ráðuneytisins. |
2021 | 71 | Breiðablik fékk sitt fyrsta stig í riðlakeppni Meistaradeildar Evrópu í fótbolta þegar liðið gerði markalaust jafntefli við úkraínska liðið Kharkiv í þriðju umferðinni í gær. Liðin mætast á Kópavogsvelli í næstu viku. | Bæði lið voru án stiga fyrir leikinn í gær en markalaust jafntefli í Úkraínu gaf liðunum sitt hvort stigið. Ásmundur Arnarsson, þjálfari Blika, segir Breiðablik stefna á þrjú stig gegn Kharkiv á Kópavogsvelli í næstu viku.
sagði Ásmundur, en Frakklandsmeistarar PSG eru áfram með fullt hús stiga og á toppi riðilsins eftir sigur á Real Madríd í gær, 4-0. Blikar mæta Kharkiv hér heima á fimmtudaginn í næstu viku og síðustu tveir leikir riðilsins, gegn Real Madrid hér heima og PSG á útivelli, verða svo spilaðir í desember.
Kvennalandslið Íslands í körfubolta hefur nýja undankeppni fyrir EM á morgun þegar Ísland mætir Rúmeníu í Búkarest. Íslenski leikmannahópurinn er ungur að árum, meðalaldurinn 22 ár, og reynslumesti leikmaður landsliðsins, Helena Sverrisdóttir, er fjarverandi vegna meiðsla. Aðeins fjórir leikmenn liðsins hafa spilað yfir 20 landsleiki en Embla Kristínardóttir, sem spilað hefur 21 landsleik, segir að framtíðin sé björt hjá íslenska liðinu.
Leikur Íslands og Rúmeníu hefst klukkan fjögur á morgun og er í beinni útsendingu á RÚV. Karlalandslið Íslands í fótbolta mætir einnig Rúmeníu á morgun í undankeppni HM 2023, og hefst sá leikur klukkan korter í átta. | null |
2021 | 71 | null | Tveir voru fluttir á sjúkrahús eftir að rafmagnshlaupahjól og létt bifhjól skullu saman á hjólastíg á gatnamótum Sæbrautar og Kringlumýrarbrautar í Reykjavík í morgun. Samkvæmt upplýsingum frá lögreglu er annar þeirra í lífshættu. Lögregla vill litlar upplýsingar veita um slysið en það er til rannsóknar. Heimilt er að nota létt bifhjól á hjólreiðastígum ef þau geta ekki náð meira en 25 kílómetra hraða á klukkustund. Ekki fást upplýsingar um gerð bifhjólsins. | Tveir voru fluttir á sjúkrahús og er annar í lífshættu eftir umferðarslys á hjólastíg við Sæbraut í Reykjavík í morgun. Létt bifhjól og rafmagnshlaupahjól skullu saman. |
2021 | 71 | Atvinnuleysi minnkaði um rúmlega fjögur prósent í október frá fyrri mánuði. Mesta breytingin var á höfuðborgarsvæðinu. Vinnumálastofnun spáir auknu atvinnuleysi í nóvember vegna árstíðasveiflu. | Atvinnulausum fækkaði um 4,4 prósent í október og mælist skráð atvinnuleysi fjögur komma níu prósent. Alls fækkaði atvinnulausum um 428, mest á höfuðborgarsvæðinu þar sem atvinnulausum fækkaði um 402 frá því í september.
Atvinnuleysi er mest á Suðurnesjum eða 9,2 prósent. Þó svo að atvinnulausum hafi fækkað um 47 manns á því svæði þá reiknast hækkun atvinnuleysis þar 0,1 prósent vegna árstíðasveifla. Á öðrum svæðum á landinu jókst atvinnuleysi lítillega. Minnst var atvinnuleysi í október á Norðurlandi vestra 1,8 prósent , á Austurlandi tvö prósent og 2,5 prósent á Vesturlandi. Unnur Sverrisdóttir er forstjóri Vinnumálastofnunar.
Ég er nú bara nokkuð ánægð með þessar tölur því hver mánuður sem líður þar sem við erum ekki að hækka atvinnuleysisprósentuna eru mjög góðar fréttir. Að við skulum hafa farið niður um 0,1 prósent er mjög góðs viti.
Gert er ráð fyrir að atvinnuleysi aukist í nóvember og næstu mánuði vegna árstíðabundinna sveifla.
Við sjáum fyrir okkur í nóvember, þá eigum við von á því að þetta fari aðeins upp á við. Erum að gera ráð fyrir 5,3 prósent í nóvember. Svo er oft sem það helst óbreytt í desember. Þá fer verslunin á flug og ýmis starfsemi tengd jólunum. En janúar og febrúar eru verstu mánuðirnir. Þá gæti ég trúað að þetta fari að síga upp á við aftur og vonandi með vorinu tekur við hefðbundin árstíðabundin sveifla niður á við. | Skráð atvinnuleysi mælist nú fjögur komma níu prósent á landsvísu. Atvinnulausum fækkar um fjögur hundruð á höfuðborgarsvæðinu, frá fyrra mánuði. Atvinnuleysi minnkaði nokkuð á höfuðborgarsvæðinu frá því í september. |
2021 | 71 | Áfrýjunardómstóll Evrópusambandsins staðfesti í dag að netrisinn Google eigi að greiða tvo komma fjóra milljarða evra í sekt fyrir brot á samkeppnislögum. | Áfrýjunardómstóll Evrópusambandsins, Almenni dómstóllinn, staðfesti í dag ákvörðun framkvæmdastjórnar ESB, að sekta bandaríska netþjónusturisann Google um 2,4 milljarða evra fyrir brot á samkeppnisreglum. Fyrirtækið getur vísað málinu til Evrópudómstólsins, sem kveður upp endanlegan dóm.
Sektarupphæðin nemur 361 þúsund milljónum króna. Upphæðin var sú hæsta sem Evrópusambandið hafði beitt, þegar hún var ákveðin í júní 2017. Í greinargerð með ákvörðuninni segir að brot Google felist í að fyrirtækið hafi sett sínar eigin vörur í forgang í leitarvél þess. Lögmenn Alphabet, móðurfélags Google, héldu því fram fyrir Almenna dómstólnum að framkvæmdastjórn Evrópusambandsins hefði mistúlkað samkeppnislögin þegar hún sektaði fyrirtækið. Hún hefði einnig misskilið staðreyndir málsins og ofmetið þær fjárhæðir sem voru í spilinu. Dómstóllinn féllst ekki á rök lögmannanna og staðfesti upphæðina.
Nokkur önnur mál gegn Google eru enn í kerfinu, þar á meðal um brot á evrópskum lögum um einokun og hringamyndun. Í því felst að fyrirtækið samdi við framleiðendur snjallsíma sem nota Android stýrikerfi fyrirtækisins um að hugbúnaður þess nyti forgangs í símunum. Fyrir það fékk Google hæstu sekt sem ESB hefur beitt til þessa, 4,3 milljarða evra, eða um 647 þúsund milljónir króna. | Áfrýjunardómstóll Evrópusambandsins staðfesti í dag að netrisinn Google eigi að greiða tvo komma fjóra milljara evra í sekt fyrir brot á samkeppnislögum. |
2021 | 72 | Framkvæmdastjori Ó. Johnson & Kaaber segir að þrátt fyrir að verð á matvöru hafi hækkað mikið í heiminum verði þeim hækkunum ekki velt beint út í verðlagið hér. Veðurfar og skortur á vinnuafli vegna faraldursins séu helstu skýringar þess að verð á sykri, hveiti og kaffi hafi hækkað. | Ekki stendur til að velta út í verðlag hér miklum verðhækkunum sem hafi orðið á heimsmarkaði með ýmsa hrávöru eins og sykur, hveiti og kaffi. Ólafur Ó. Johnson, framkvæmdastjóri Ó. Johnson & Kaaber, segir að allir hafi haldið aftur af verðhækkunum, bæði heildsalar og þeir sem standi í vöruflutningum.
Nei, alls ekki og enginn í aðfangakeðjunni, ekki við og ekki framleiðendurnir | null |
2021 | 72 | Gæsla hefur verið hert á landamærum Póllands og Hvíta-Rússlands eftir að nokkur hundruð hælisleitendur reyndu að komast yfir til Póllands með því að klippa sér leið gegnum gaddavírsgirðingu. Forsætisráðherra Póllands segir að öryggi og stöðugleiki í Evrópusambandinu sé í húfi. Pólskt og hvítrússneskt herlið er við landamærin. | Pólverjar áætla að þrjú til fjögur þúsund hælisleitendur séu saman komnir við landamærin. Þeir hafa lokað landamærastöð við þorpið Kuznica. Liðsauki var sendur í gær til að verja landamærin eftir að mjög tók að fjölga í hópi hælisleitenda. Enn fleiri voru sendir á staðinn í dag eftir að nokkur hundruð hælisleitendur beittu vírklippum til að reyna að komast yfir til Póllands. Mateusz Morawiecki forsætisráðherra skrifaði á Twitter í dag að það væri í þjóðarhag að verja landamærin. Nú væri svo komið að öryggi og stöðugleiki í Evrópusambandinu væri í húfi. Hann sagði að Pólverjar létu ekki kúga sig og þeir væru tilbúnir að tryggja frið í Evrópu með hjálp samherja í Evrópusambandinu og Atlantshafsbandalaginu.
Hvítrússneska fréttastofan Belta segir að á þriðja þúsund hælisleitendur séu við landamærin. Haft er eftir Ivan Kubrakov innanríkisráðherra að fólkið hafi engin hvítrússnesk lög brotið. Fjölgað hafi að undanförnu í hópnum sem hafi komið til landsins með lögmætum hætti. Hvít-Rússar séu gestrisið fólk og taki vel á móti hverjum sem er. Fólkið sé að flýja stríðsátök heima fyrir og vilji komast til Evrópusambandsríkja. | null |
2021 | 72 | null | Sala Símans á Mílu er enn til umfjöllunar í Þjóðaröryggisráði sem fundaði um málið í gær. Unnið er að samningu frumvarps um erlendar fjárfestingar.
Þjóðaröryggisráð fjallaði um erlendar fjárfestingar og sölu Símans á Mílu á fundi sínum í gær. Þetta kemur fram í skriflegu svari upplýsingafulltrúa ríkisstjórnarinnar við fyrirspurn Fréttastofu RÚV. Forsætisráðherra, sem jafnframt er formaður Þjóðaröryggisráðs, greindi frá vinnu við nýtt frumvarp um rýni á erlendum fjárfestingum. Samgönguráðherra sagði frá viðræðum sem nú standa yfir á hans vegum við Símann vegna sölunnar. Þá gerði ráðherra ferðamála-, iðnaðar- og nýsköpunar grein fyrir vinnu sem stendur yfir á grundvelli samkeppnislaga og laga um fjárfestingu erlendra aðila í atvinnurekstri. Þjóðaröryggisráð hefur ekki lokið umfjöllun sinni um málið. | Sala Símans á Mílu er enn til umfjöllunar í Þjóðaröryggisráði sem fundaði um málið í gær. Unnið er að samningu frumvarps um erlendar fjárfestingar. |
2021 | 72 | Lögreglumenn hafna alfarið fullyrðingum lögmanns um meinta mismunun þegar kemur að rannsókn kynferðisbrotamála og vilja að ríkissaksóknari rannsaki þessar ásakanir. Formaður Landssambands lögreglumanna sakar lögmanninn um aðför að starfsheiðri lögreglumanna. | Þorbjörg Inga Jónsdóttir lögmaður sagði á ráðstefnu í síðasta mánuði að það væri hennar upplifun að hvítur karlmaður í góðum jakkafötum fengi betri framgang en aðrir hjá lögreglu og dómstólum í nauðgunarmálum. Þorbjörg hefur sinnt réttargæslu fyrir þolendur kynferðisofbeldis og á einnig sæti í eftirlitsnefnd um störf lögreglu.
Landssamband lögreglumanna gagnrýnir þessi ummæli harðlega og sendu dómsmálaráðherra bréf í síðustu viku þar sem farið er fram á að ríkissaksóknari rannsaki sannleiksgildi þessarar fullyrðingar.
Fjölnir Sæmundsson formaður Landssambands lögreglumanna segir þetta vera alvarlegar ávirðingar í garð lögreglu og dómstóla.
Þetta er bara aðför að okkar starfsheiðri og þegar þetta kom fram þá kom mikið kurr hjá lögreglumönnum og reiði. Þessi manneskja eða lögmaður sem setur þetta fram situr í nefnd um eftirlit með störfum lögreglu
og við lítum þannig á að hún sé vanhæf til að sitja í þeirri nefnd ef hún hefur þetta álit á lögreglumönnum og talar svona á opinberum vettvangi um störf lögreglu
Áslaug Arna Sigurbjörnsdóttir dómsmálaráðherra segir í skriflegu svari við fyrirspurn fréttastofu að þetta séu alvarlegar ásakanir og að hún hafi óskað eftir því við ríkislögreglustjóra að þessi gagnrýni verði tekin til umfjöllunar innan lögreglunnar. Að öðru leyti vill ráðherra ekki tjá sig um málið að svo stöddu. Ekki náðist í Þorbjörgu Ingu Jónsdóttur í morgun. | Landssamband lögreglumanna vill að ríkissaksóknari rannsaki ummæli lögmanns um meinta mismunun lögreglu og dómstóla þegar kemur að rannsókn kynferðisbrotamála. |
2021 | 72 | Geimferðafyrirtækið Virgin Galactic hefur selt um hundrað farmiða frá því að Richard Branson stofnandi þess hélt út fyrir heiðhvolfið í sumar. Fyrirtækið stefnir á að hefja almennar ferðir fyrir lok árs 2022. Alls hafa selst um 700 miðar frá stofnun fyrirtækisins. | Eigendur fyrirtækisins gerðu ekki ráð fyrir svo mikilli sölu. Fargjaldið nemur nú tæpum 59 milljónum íslenskra króna sem er um það bil tvöfalt það sem 600 viðskiptaskiptavinir þess greiddur á árunum 2005 til 2014.
Alls hafa selst um 700 farmiðar frá upphafi að því er talsmaður fyrirtækisins segir í samtali við AFP-fréttaveituna. Í yfirlýsingu Michael Colglazier forstjóra fyrirtækisins segir að framundan sé tímabil þar sem bætt verður við flota þess ásamt því sem ending og öryggi geimferjanna verður aukin. Almennar ferðir eiga að hefjast fyrir lok næsta árs.
Forstjórinn segir mikinn áhuga á geimferðum en reynsluflug Branson í sumar vakti mikla athygli en honum tókst að verða nokkrum dögum á undan milljarðamæringnum Jeff Bezos sem á og rekur Blue Origin geimferðafyrirtækið að skreppa út fyrir heiðhvolfið.
Bandaríska loftferðaeftirlitið bannaði notkun geimskutla fyrirtækisins um hríð eftir ferðina í sumar þegar í ljós kom að skutlan sem bar Branson út í geim missti flughæð og fyrirtækið tilkynnti ekki um það. Því hefur fyrirtækið unnið að endurbótum farartækjanna sem bera farþega út i geim. | null |
2021 | 72 | Kvennalið Breiðabliks leikur þriðja leik sinn í Meistaradeild Evrópu í dag, þegar liðið mætir úkraínska liðinu Kharkiv í Úkraínu. Leikmaður og þjálfari eru bjartsýn á að geta sótt fyrstu stig liðsins í leiknum. | Bæði Breiðablik og Kharkiv eru án stiga fyrir leikinn í dag eftir að hafa tapað fyrir PSG og Real Madrid. Selma Sól Magnúsdóttir, leikmaður Blika, segir liðið spennt fyrir krefjandi verkefni kvöldsins.
Sagði Selma Sól Magnúsdóttir. YouTube er með alþjóðlegan sýningarrétt á Meistaradeild kvenna í fótbolta og leikur Breiðabliks og Kharkiv er þar af leiðandi sýndur beint á YouTube í dag og hefst klukkan 17:30.
Íslenska kvennalandsliðið í körfubolta er mætt til Rúmeníu þar sem liðið hefur leik í undankeppni EM á fimmtudaginn. Meðalaldur liðsins er 22 ár og reynslumesti leikmaður þess, Helena Sverrisdóttir, er ekki með vegna meiðsla. Benedikt Guðmundsson, þjálfari landsliðisins, segist spenntur að fylgjast með leik liðsins á fimmtudag.
Þetta var Benedikt Guðmundsson, þjálfari kvennalandsliðsins í körfubolta. Leikurinn gegn Rúmeníu hefst klukkan 16 á fimmtudag og verður í beinni útsendingu á RÚV. | null |
2021 | 72 | Bættar samgöngur, fjarskipti og rafmagn eru meðal þess sem þarf að ráðast í til að auka byggðafestu í Árneshreppi. Þetta kemur fram í tillögum verkefnisstjórnar brothættra byggða í hreppnum. | Tillögur verkefnisstjórnarinnar gera grein fyrir þeim aðgerðum sem stjórnvöld geta gripið til í þágu byggðar í Árneshreppi. Þar er sérstök áhersla lögð á innviðauppbyggingu. Skúli Gautason sem stýrir verkefninu Áfram Árneshreppur segir að þessar aðgerðir skipti mestu máli við að bjarga byggð í hreppnum og standi öðrum aðgerðum eða framtaki fyrir þrifum.
Alltaf strandar þetta á þriggja fasa rafmagni, strandar á samgöngum og þessum stóru málum sem sveitarfélagið eitt og sér ræður ekki við þannig að ríkisvaldið verður að koma að þessum málum.
Skúli segir að byrja þurfi á að afnema G-regluna svokölluðu sem felur það í sér að snjómokstur á veginum norður í hreppinn liggur niðri fyrstu þrjá mánuði ársins. Þá sé vegurinn ófær og flugsamgöngur eini ferðamátinn í og úr hreppnum. Breyta þurfi yfir í F-regluna þar sem mokað yrði tvisvar í viku.
Við fengum upplýsingar frá Vegagerðinni um þetta. Hvað það myndi kosta og þeirra mat er að þetta myndi kosta 16,7 milljónir á ári sem mér finnst bara vera smáaurar í stóra samhenginu.
Þar til af því verður, er lagt til að flug á svæðinu sé greitt niður um 75 prósent fyrstu þrjá mánuði ársins. Allar tillögurnar ná til næstu fimm ára sem Skúli segir skipta sköpum þar sem meðalaldur í sveitarfélaginu fari óneitanlega hækkandi og þörf sé á endurnýjun.
Við höfum spurt þessarar spurningar, á að halda Árneshreppi í byggð? Það er grundvallarspurningin sem þarf að svara og allir hafa svarað því játandi. Það á að halda landinu í byggð og þá kostar það ákveðið. | null |
2021 | 72 | Guðný Bjarnadóttir læknir segir að Kristinn E. Andrésson, fyrrverandi þingmaður og ritstjóri, hafi beitt hana kynferðislegu ofbeldi þegar hún var níu ára. Þetta kemur fram í aðsendri grein eftir Guðnýju í Morgunblaðinu í dag. Hún þagði yfir leyndarmálinu í 60 ár. | Guðný segir að ástæða greinarskrifanna sé vondar minningar sem ný bók um Kristin og eiginkonu hans, Þóru Vigfúsdóttur, veki upp. Í bókinni, Kristinn og Þóra: Rauðir þræðir, sé reynslu Guðnýjar ekki getið enda hafi hún þagað um málið í sex áratugi. Guðný segir frá heimsókn sinni til þeirra hjóna þegar hún var níu ára. Kristinn hafi þar káfað á henni, rekið tunguna upp í hana og boðið henni upp í Heiðmörk er hann keyrði hana aftur heim. Guðný neitaði því boði. Nokkrum mánuðum síðar hafi Kristinn svo misnotað hana með svipuðum hætti inni á heimili hennar.
Rósa Magnúsdóttir sagnfræðingur, höfundur bókarinnar hefur rætt við Guðnýju, og segir Rósa í viðtali við fréttastofu að hún hafi hvatt Guðnýju til að segja frá málinu. Hún segir að ekki hafi fleiri konur haft samband við sig. Guðný segist hafa hlíft foreldrum sínum frá málinu og leyft þeim að deyja án þess að heyra af því.
Kristinn E Andrésson lést 1973. Hann sat á þingi fyrir Sameiningarflokk alþýðu - Sósíalistaflokkinn frá 1942 til 1946. Hann var einn áhrifamesti leiðtogi íslenskra kommúnista á síðustu öld og ritstjóri Tímarits Máls og menningar í þrjá áratugi. | Sextíu og níu ára gömul kona segir að Kristinn E, Andrésson, einn helsti frömuður íslenskra kommúnista á síðustu öld, hafi beitt hana kynferðisofbeldi þegar hún var barn. Hún þagði yfir leyndarmálinu í sextíu ár. |
2021 | 73 | Alvarlegur læknaskortur gæti skapast hér á landi á næstu áratugum samkvæmt spálíkani sem Læknafélag Íslands hefur látið gera. Formaður Læknafélagsins segir mikilvægt að bæta vinnuaðstöðu lækna og efla sérfræðinám til að koma í veg fyrir þessa þróun. | Rúmlega sautján hundruð læknar verða starfandi hér á landi í lok þessa áratugar samkvæmt spálíkani Læknafélagsins en þyrftu að vera tæplega 1.900 til að hægt sé sinna öllum verkefnum. Staðan mun að óbreyttu versna enn frekar og árið 2040 mun vanta rúmlega 250 lækna.
Reynir Arngrímsson formaður Læknafélagsins segir að ástæðurnar séu margþættar. Hækkandi meðalaldur þjóðarinnar kalli á aukinn fjölda lækna á komandi árum. Þá sé brýnt að bæta vinnuaðstöðu og draga úr vaktaálagi til að íslenskir læknar skili sér aftur heim eftir nám í útlöndum.
Staðan í dag, þá held ég að umræðan um íslenskt heilbrigðiskerfi sé mjög neikvæð, sem fælir frá. Vinnuaðstaðan hérna er ekki eins góð og víða erlendis. Við sjáum það varðandi húsnæði og hvað það ætlar að dragast alveg ótrúlega lengi að klára nýja meðferðarkjarnann við Landspítalann. Nú
horfir jafnvel svo við að það klárist ekki á núverandi kjörtímabili og það er katastrófa að geta ekki gert það. Þannig að það eru vinnuaðstæðurnar hérna sem fyrst og fremst skipta máli hjá okkur.
Mikilvægt sé að gera læknum betur kleift að stunda sérnám á Íslandi.
Ég held að það skipti verulegu máli að það þarf að vera aðlaðandi að fara í allar sérgreinar læknisfræðinnar og við sjáum í dag ákveðinn skort í sérgreinum hjá okkur sem við mönnum núna
með til dæmis gestalæknum, erlendum, sem koma til að brúa bilið hjá okkur en vonandi fást læknar til að setjast hér að.
Hann segir að stjórnvöld hafi enn tíma til að koma í veg fyrir þessa þróun.
Við birtum eina svipmynd en á hana má hafa áhrif með
virkum íhlutunum af hálfu stjórnvalda og heilbrigðisstofnana sjálfra | Læknafélag Íslands telur að alvarlegur læknaskortur gæti að óbreyttu skapast hér á landi á næstu árum. Vísbendingar eru um að það muni vanta allt að 128 lækna árið 2030 og yfir 250 árið 2040. |
2021 | 73 | Höfðað hefur verið einkamáli í Texasríki í Bandaríkjunum gegn tveimur röppurum, skipuleggjendum og staðarhöldurum tónleika þar sem átta létust á föstudagskvöldið. | Átta á aldrinum 14 til 27 ára tróðust undir og létu lífið á tónleikunum og tugir slösuðust alvarlega. Lögmannsstofa Thomas J. Henry höfðar málið fyrir hönd Kristian Paredes sem slasaðist verulega í atganginum. Auk rapparanna Scott Travis og Drake er tónleikahaldaranum Live Nation og vettvangi tónleikanna NRG Park stefnt fyrir dóm.
Í stefnunni segir að þeim hefði mátt vera ljós fyrri hegðun Parks á tónleikum sem gæti leitt til upplausnar og atgangs eins og varð á föstudagskvöldið. Öryggisverðir á vegum tónleikahaldarans hefðu heldur ekki brugðist við þegar allt fór úr böndum.
Drake hafi loks ýtt undir æsinginn í áhorfendum og ekki hætt að flytja tónlist sína þótt hann sæi hvað gekk á. Hann hefði einnig átt að vita um framferði Scott á tónleikum.
Fólk sem sótti tónleikana lýsir mikilli upplausn, miklum þrengslum og að margir hafi átt erfitt með andardrátt. Frásagnir herma þó að Scott hafi nokkrum sinnum gert hlé á flutningi sínum þegar hann sá atganginn meðal tónleikagesta.
Glæparannsókn stendur nú yfir varðandi atburði föstudagskvöldsins. Bæði morðdeild lögreglu og fíkniefnadeild annast rannsóknina sem er sögð mjög viðamikil. | null |
2021 | 73 | Öruggt þykir að forseti Níkaragva haldi völdum fjórða kjörtímabilið í röð. Bandaríkjaforseti er afar þungorður varðandi aðdraganda og framkvæmd kosninganna. | Þau sjö sem talin voru eiga möguleika á að fella Daniel Ortega forseta í kosningunum sitja nú í varðhaldi eða eru í útlegð. Forsetinn fullyrðir að þau séu öll hermdarverkamenn sem ætli sér að grafa undan grunnstoðum ríkisins. Stjórnarandstaðan í landinu segir þátttöku hafa verið afskaplega dræma þótt stjórnvöld fullyrði annað. Fréttir bárust af því að félagar úr Sandinistaflokki forsetans hafi farið hús úr húsi og skipað fólki á kjörstað.
Joe Biden Bandaríkjaforseti staðhæfir að úrslitum kosninganna hafi verið hagrætt löngu áður en almenningur gekk að kjörborðinu. Kosningarnar segir Biden loddaraskap einan og að Ortega, varaforsetinn og eiginkona hans Rosario Murillo stjórni sem einvaldsherrar.
Tveir þriðju þeirra sem tóku nýlega þátt í skoðanakönnun segjast hefðu valið einhvern annan frambjóðanda. Hæst bar nafn Cristiönu Chamorro sem situr nú í stofufangelsi.
Hún er dóttir Violetu Barrios de Chamorro sem hafði betur gegn Ortega í forsetakosningum árið 1990. Forsetinn, fjölskylda hans og helstu bandamenn sæta viðskiptaþvingunum af hálfu Bandaríkjanna og Evrópusambandsins. | null |
2021 | 73 | Helena Sverrisdóttir, reyndasti leikmaður íslenska kvennalandsliðsins í körfubolta, er meidd og fór ekki með liðinu til Rúmeníu þar sem það hefur undankeppni EM á fimmtudag. Í hennar stað kemur hin sautján ára gamla Emma Sóldís Svan Hjördísardóttir. | Íslenska kvennalandsliðið í körfubolta flaug í gær til Búkarest í Rúmeníu þar sem liðið mætir heimakonum í fyrsta leik undankeppni EM á fimmtudag. Reyndasti leikmaður liðsins, Helena Sverrisdóttir, heltist úr lestinni og sat eftir heima.
Helena hefur verið að glíma við meiðsli í hné og ekki spilað síðustu leiki með félagsliði sínu Haukum í úrvalsdeildinni hér heima. Í hennar stað kallaði þjálfarinn Benedikt Guðmundsson inn í hópinn nýliðann Emmu Sóldísi Svan Hjördísardóttur. Hún spilar með Fjölni og hefur skorað 11 stig að meðaltali í leik með liðinu í úrvalsdeildinni það sem af er tímabili. Fyrir voru þrír nýliðar í hópnum; Dagný Lísa Davíðsdóttir, Elísabeth Ýr Ægisdóttir og Anna Ingunn Svansdóttir. Hildur Björg Kjartansdóttir og Isabella Ósk Sigurðardóttir eru meiddar og Sigrún Björg Ólafsdóttir var valin en gat ekki tekið þátt að þessu sinni vegna anna í háskóla í Bandaríkjunum.
Svo skemmtilega vildi til að hópurinn ferðaðist með starfsmönnum og fylgdarteymi KSÍ til Rúmeníu. Karlalandsliðið í fótbolta mætir nefnilega líka Rúmenum á fimmtudag í undankeppni HM. Báðir leikirnir verða sýndir beint á RÚV. Næsti leikur kvennalandsliðsins í undankeppninni er svo hér heima gegn Ungverjum á sunnudag.
Max Verstappen er kominn með nítján stiga forskot á Lewis Hamilton í Formúlu 1-kappakstrinum þegar fjórar keppnir eru eftir af tímabilinu. Hamilton hefur orðið heimsmeistari ökuþóra síðustu fjögur ár og sjö sinnum fagnað þeim titli frá 2008. Keppt var í Mexíkó um helgina og Verstappen sem ekur fyrir Red Bull ræsti þriðji í gær en Hamilton á Mercedes annar. Verstappen átti frábæran dag og tryggði sér í gærkvöldi níunda sigurinn á keppnistímabilinu þegar hann kom í mark rúmum 16 sekúndum á undan Hamilton. Hann nálgast því óðfluga sinn fyrsta heimsmeistaratitil. | Helena Sverrisdóttir, reyndasti leikmaður íslenska kvennalandsliðsins í körfubolta, er meidd og fór ekki með liðinu til Rúmeníu þar sem það hefur undankeppni EM á fimmtudag. Í hennar stað kemur hin sautján ára gamla Emma Sóldís Svan Hjördísardóttir. |
2021 | 73 | Mjög ólíklegt telst að aftur fari að gjósa úr eldstöðinni við Fagradalsfjall, segir Þorvaldur Þórðarson, prófessor í eldfjallafræði. Engin kvika hefur komið úr gígnum í um tvo mánuði, en Þorvaldur segir að gasið sem streymi úr gígnum bendi til þess að enn sé kvika á hreyfingu undir eldstöðinni. | Ég get nú ekki afskrifað þetta enþá alveg. Við skulum hafa það nú bara alveg á hreinu að það er náttúrulega ekki mitt hlutverk að lýsa yfir goslokum. Það hlutverk er hjá Veðurstofunni. En eru einhverjar líkur á því að gosið fari aftur af stað? Mér finnst það nú frekar litlar líkur. En það er ekki allavega ekki alveg hægt að útiloka það enþá. Það koma svona púlsar eða hrinur af gösum úr gígnum. Og það er þetta er koma dagar sem er eiginlega ekki neitt og svo eru dagar þar sem verulegt gas er að koma upp. Það bendir til þess að það sé enþá einhver hreyfing á kviku upp við gosrásina. Og það sé fersk kvika að koma nálægt yfirborði og valda því að gasið streymir þarna svona af og til upp úr gígnum. | null |
2021 | 73 | Jón Baldvin Hannibalsson, fyrrverandi ráðherra og sendiherra, var í morgun sýknaður í Héraðsdómi Reykjavíkur af ákæru um kynferðislega áreitni. Verjandi hans segir dóminn mikið gleðiefni. | Jón Baldvin var ákærður fyrir að hafa strokið Carmen Jóhannsdóttur utanklæða á rassi í matarboði á Spáni árið 2018. Hann hefur alla tíð haldið fram sakleysi sínu og sagt að brotið hafi verið sviðsett. Auk þeirra Jóns Baldvins og Carmenar voru þrjú vitni á staðnum, Bryndís Schram eiginkona Jóns Baldvins, Laufey Ósk Arnórsdóttir, móðir Carmenar, og Hugrún Auður Jónsdóttir. Laufey Ósk studdi mál dóttur sinnar en vitnisburður þeirra Bryndísar og Hugrúnar Auðar veitti framburði Jóns Baldvins stoð. Í niðurstöðu dómsins segir að við mat á sönnunargildi vitnisburðar Bryndísar og Laufeyjar sé litið á tengsl þeirra við Jón Baldvin annars vegar og Carmen hins vegar. Hugrún Auður sagðist reikna með því að hún hefði séð það ef Jón Baldvin hefði gert það sem hann er sakaður um. Hún hafi snúið að Carmen og ekkert hafi byrgt henni sýn.
Vitnisburður mæðgnanna er á móti sagður um sumt ósamrýmanlegur, og samkvæmt vitnum á staðnum því ósannað að Jón Baldvin hafi gerst brotlegur og beri því að sýkna hann. Vilhjálmur H. Vilhjálmsson, verjandi Jóns Baldvins, fagnar niðurstöðu héraðsdóms.
Það er gleðiefni að umbjóðandi minn hafi verið sýknaður í þessu máli. Dómurinn er vel rökstuddur og þetta er lögfræðilega rétt niðurstaða.
Málið fer nú á borð Ríkissaksóknara sem hefur að svo stöddu ekki tekið afstöðu til þess hvort því verður áfrýjað til Landsdóms. | Jón Baldvin Hannibanlsson var í morgun sýknaður af ákæru um kynferðisbrot. Verjandi hans segir að dómurinn sé vel rökstuddur og lögfræðilega réttur. |
2021 | 73 | Erlendu ferðafólki er heimilt að koma til Bandaríkjanna frá og með deginum í dag geti það sannað að það sé ekki veirusmitað eða veikt af COVID-19. Landamærunum var lokað fyrir tuttugu mánuðum vegna heimsfaraldursins. | Búist er við miklum fjölda ferðafólks til Bandaríkjanna eftir að ströngum takmörkunum var aflétt á miðnætti að staðartíma. Allir verða þó að sanna að þeir séu heilir heilsu. Tuttugu mánuðir eru liðnir síðan landinu var lokað að mestu fyrir erlendu ferðafólki vegna heimsfaraldursins.
Ferðafólki er heimilt að koma til Bandaríkjanna frá og með deginum í dag, hvort heldur það kemur landleiðis, sjóleiðis eða með flugi. Það verður þó að sanna að það hafi verið bólusett að fullu gegn kórónuveirunni áður en því verður hleypt yfir landamærin. Átta gerðir bóluefna sem Alþjóðaheilbrigðisstofnunin viðurkennir eru tekin gild. Þeir sem hafa fengið COVID-19 verða að leggja fram vottorð um jákvætt sýni, sem tekið hefur verið innan þriggja mánaða fyrir brottför. Börn og ungmenni undir átján ára aldri eru undanþegin skyldunni um vottorð fyrir bólusetningu. Allir ferðalangar sem orðnir eru tveggja ára og eldri verða þó að sanna að þeir hafi farið í sýnatöku og fengið neikvæða niðurstöðu innan við þremur sólarhringum áður en lagt er af stað.
Donald Trump, þáverandi Bandaríkjaforseti, lokaði landamærunum fyrir tuttugu mánuðum þegar COVID-19 veikindi tóku að breiðast út víða um heim. Joe Biden framlengdi það þegar hann tók við völdum. Lengd ferðabannsins var víða mótmælt, einkum í Evrópuríkjum, Mexíkó og Kanada.
Búist er við miklum straumi ferðafólks til Bandaríkjanna á næstunni. Í Mexíkó bíða til dæmis þúsundir eftir því að komast yfir landamærin. Þá eru dæmi um að flugfélög hafi bætt við aukaferðum af þessum sökum. Fimm ferðir eru áætlaðar frá Íslandi í dag, til Boston, Orlando, Seattle og tvær til New York. | Erlendir ferðamenn mega koma til Bandaríkjanna frá og með deginum í dag, geti þeir sannað að þeir séu ekki veirusmitaðir. Landamærunum var lokað fyrir tuttugu mánuðum vegna heimsfaraldursins. |
2021 | 73 | Á meðan Íslendingar bóka skíðaferðir til Alpanna stefna Færeyingar á skíðaferðir til Akureyrar. Í febrúar á næsta ári verður flogið beint á milli Akureyrar og Færeyja með það fyrir augum að Færeyingar komist á skíði í Hlíðarfjalli. | Færeyska ferðaskrifstofan Tur mun bjóða upp á alla vega tvö bein flug á milli Færeyja og Akureyrar í febrúar. Jónatan Friðriksson er íslenskur tengiliður ferðaskrifstofunnar.
Þetta eru Færeyingar að koma í skíðaferðir hingað. Þeir eru að nota flugið til baka með því bjóða Akureyringum ódýrt flug til baka. Þeir eru búnir að gera þetta tvisvar eða þrisvar áður en það var ekkert
í fyrra út af þessu covid-rugli.
Í Færeyjum eru aðstæður til skíðaiðkunar ekki góðar, aðallega vegna snjóleysis. Færeyingarnir virðast áfjáðir í að koma til Akureyrar og skíða í Hlíðarfjalli því búið er að fylla vélarnar tvær frá Færeyjum til Íslands og verið er að íhuga að setja á þriðju ferðina.
Það felst þó alltaf ákveðin áhætta í að treysta því að íslensku skíðasvæðin séu opin.
Jú, þeir taka bara sénsinn á því. Þetta er náttúrulega skásti tíminn til að taka sénsins á því, í febrúar. Þá er líklegast að það sé kominn snjór og ekki farinn enn þá, ætli þeir séu ekki
að reyna að stóla á það.
Jónatan segir Akureyringa ekki alveg eins áhugasama um að fara til Færeyja eins og þeir til okkar. Einhverjar bókanir og fyrirspurnir hafi þó borist og er áhuginn tvímælalaust meiri en síðustu ár. | null |
2021 | 73 | Forsætisráðherra Danmerkur boðar að grípa þurfi til hertra aðgerða vegna faraldursins og hvetur alla þá sem ekki hafa látið bólusetja sig gegn COVID-19 að gera það sem fyrst. | Smitum hefur fjölgað verulega í Danmörku undanfarnar vikur og sjúkrahúsinnlögnum sömuleiðis. Mette Frederiksen forsætisráðherra segir ríkisstjórnina fylgjast náið með framvindu mála í faraldrinum. Hún segir að grípa þurfi skjótt til aðgerða svo halda megi aftur af útbreiðslu veirunnar og draga þar með úr hættunni á að fólk þurfi að leggjast inn á sjúkrahús.
Innan skamms megi búast við ráðleggingum sóttvarnanefndar um til hvaða bragða skuli tekið. Í þeirri nefnd sitja meðal annarra fulltrúar heilbrigðiskerfisins, ríkislögreglustjóra og nokkurra ráðuneyta.
Skilgreini nefndin COVID-19 sem samfélagslega hættulegan sjúkdóm megi að nýju grípa löglega til samkomutakmarkana. Danska ríkisútvarpið hefur ekki fengið staðfest hvenær nefndin kemur saman.
Meðal þess sem einnig hefur verið nefnt er endurupptaka kórónuveiruvegabréfs sem tryggi að eins þau sem eru bólusett, áður smituð eða með neikvæða niðurstöðu skimunar geti sótt fjölmenna staði. Þannig megi rjúfa smitkeðjuna og halda samfélaginu opnu að mati sérfræðinga. Deildar meiningar eru meðal stjórnmálaflokka í Danmörku um til hve róttækra aðgerða skuli gripið til að stemma stigu við faraldrinum. | null |
2021 | 74 | Guðmundur Ingi Guðbrandsson umhverfisráðherra telur Íslendinga geta lært af öðrum þjóðum hvernig á að haga stefnumótun í umhverfismálum og eftirfylgni með aðgerðum. Boris Johnson, forsætisráðherra Bretlands, brýndi þjóðareiðtoga í morgun við upphaf áttunda dags ráðstefnunnar en henni lýkur næstu helgi. Johnson segir að þjóðarleiðtogar þurfi að gera miklar málamiðlanir til að árangur náist. Nú sé tíminn naumur og hann viðurkennir að það eigi eftir að reynast erfitt að ná saman um aðgerðir til að markmið Parísarsamkomulagsins náist. Guðmundur Ingi segir að áætlanir lofi góðu en þeim þurfi að fylgja aðgerðir. | null | null |
2021 | 74 | Forsætisráðherra Íraks slapp óskaddaður frá drónaárás á aðsetur hans í nótt. Hann sakar árásarmennina um heigulshátt. Mikil spenna hefur verið í landinu frá kosningunum þar tíunda október. | Árásin var gerð með þremur drónum hlöðnum sprengiefnum sem voru send frá svokallaðri lýðveldisbrú. Hún liggur yfir ánni Tigris sem rennur í gegnum höfuðborgina Bagdad. Samkvæmt heimildum AFP úr öryggisgæslu forsetans voru tveir drónanna skotnir niður áður en tókst að nota þá. Sá þriðji flaug hins vegar á forsetabústaðinn sem skemmdist talsvert. Forsætisráðherrann, Mustafa al-Khademi, slapp ómeiddur en minnst tveir af lífvörðum hans særðust. Forsætisráðherrann flutti síðan ávarp til þjóðarinnar í morgun.
Al-Khademi sagði hvorki hægt að byggja þjóð né framtíð á huglausum eldflauga- og drónaárásum. Uppbygging eigi sér aðeins stað með því að virða ríkið og stofnanir þess.
Aðsetur forsætisráðherrans er á svokölluðu grænu svæði í borginni en þar eru fjölmargar opinberar stofnanir, sem og sendiráð erlendra ríkja.
Enginn hefur lýst ábyrgð á árásinni. Talið er að hún tengist úrslitum kosninganna tíunda október. Þar tapaði Fatah, stjórnmálaarmur samtakanna Hasked al-Shaabi, sem styðja nágrannaríkið Íran, miklu fylgi. Þau viðurkenna ekki úrslitin og fullyrða að brögð hafi verið í tafli. Síðan hefur spenna farið vaxandi í landinu. Hundruð stuðningsmanna Hasked al-Shaabi laust saman við lögreglu á föstudag nærri hinu græna svæði. Í gær mótmæltu svo sömu stuðningsmenn með því að brenna myndir af al-Kadhemi forsætisráðherra og kalla hann glæpamann.
Úrslit kosninganna hafa ekki verið staðfest ennþá, og enn gætu liðið nokkrar vikur áður en það verður gert. | Reynt var að ráða forsætisráðherra Íraks af dögum í drónaárás í nótt. Hann slapp ómeiddur. Árásin er talin tengjast óánægju með úrslit kosninga þar fyrir tæpum mánuði. |
2021 | 74 | Yfirvöld í Texas ákváðu í gær að hefja formlega lögreglurannsókn á troðningnum sem varð á tónleikum rapparanna Travis Scott og Drake í Houston á föstudagskvöld. Átta manns létust af völdum troðningsins. | Um fimmtíu þúsund manns voru á tónleikunum þegar atvikið átti sér stað. Vitni hafa lýst mikilli hræðslu sem gripið hafi um sig í hópnum. Þá hafi fólk eina stundina verið að dansa og skemmta sér en þá næstu hafi það ekki getað andað og liðið hafi yfir fólk í hrönnum. Sumir hafi lítið skipt sér af þeim sem lágu og jafnvel trampað á þeim.
Sylvester Turner borgarstjóri Houston staðfesti að þau átta sem létust hafi verið á aldrinum fjórtán til tuttugu og sjö ára. Þrettán manns eru að auki enn á sjúkrahúsi. Hún tilkynnti jafnframt að lögreglurannsókn væri hafin og öllum steinum yrði velt við. Myndskeið yrðu skoðuð og allir sem voru á svæðinu verði yfirheyrðir.
Orðrómur hefur verið á kreiki um að tónleikagestur hafi sprautað fólk af handahófi með lyfjum. Lögreglan hefur ekki viljað gera mikið úr því en hefur þó staðfest að öryggisvörður sem hafði gest í haldi hafi fundið fyrir stungu í hálsi og síðan misst meðvitund. Við meðhöndlun hafi hann fengið lyf sem notað er við of stórum skammti af ópíóíðum. Þá hafa borist fréttir af því að nokkrir tónleikagestir hafi þurft að fá svipaða meðhöndlun á sjúkrahúsi. Staðfest hefur verið að lögreglumenn frá morð- og fíkniefnadeildum lögreglunnar taki þátt í rannsókninni.
Rapparinn Travis Scott, sem stóð fyrir tónlistarhátíðinni sem tónleikarnir voru hluti af, sagði í yfirlýsingu á Twitter að hann væri miður sín vegna atviksins og að hugur sinn væri hjá aðstandendum þeirra sem létust. | Lögreglurannsókn er hafin á tildrögum þess að átta manns létust á tónleikum í Houston í Texas á föstudagskvöld. Meðal annars verður rannsakað hvort gestir hafi verið sprautaðir með lyfjum. |
2021 | 74 | Tvær 160 metar háar vindmyllur gætu risið við Lagarfossvirkjun á Úthéraði. Umhverfis- og framkvæmdanefnd Múlaþings hefur samþykkt að breyta skipulagi til að heimila vindorkuver við virkjunina. | Líkur hafa aukist á því að vindmyllur rísi við Lagarfossvirkjun á Úthéraði. Umhverfis- og framkvæmdaráð Múlaþings hefur samþykkt að vinna skipulag sem gerir ráð fyrir að Orkusalan fái að nýta vindorku á iðnaðarsvæði við virkjunina.
Gert er gert ráð fyrir tveimur vindmyllum sem yrðu samtals allt að 10 megavött og 160 metra háar. Þær myndu sjást víða að og yrðu í 700 metra fjarlægð frá gistihúsum fyrir ferðamenn við bæinn Ekru. Eftir umsögn Skipulagsstofnunar ákvað meiri hluti í Umhverfis- og framkvæmdanefnd Múlaþings að gera breytingu á aðalskipulagi sem heimili Orkusölunni að nýta vindorku við virkjunina.
Fulltrúi VG í nefndinni, Pétur Heimisson, var á móti því að samþykkja breytinguna. Í bókun minnti hann á þá afstöðu sveitarfélagsins frá því í mars í fyrra að fyrst þurfi að skilgreina þau svæði innan sveitarfélagsins þar sem heimilt verði að nýta vindorku. Fram hafi komið að ekkert bendi til þess að framkvæmdinni fylgi störf til lengri tíma og að þetta sé tilraunaverkefni til 25-30 ára. Það sé ekki í hag íbúa og náttúru að heimila vindorkuver við Lagarfossvirkjun.
Það er sveitarstjórn sem tekur endanlega ákvörðun um breytingu á aðalskipulagi en heimastjórn þarf líka að samþykkja nýtt deiliskipulag. | Tvær 160 metar háar vindmyllur gætu risið við Lagarfossvirkjun á Úthéraði. Umhverfis- og framkvæmdanefnd Múlaþings hefur samþykkt að breyta skipulagi til að heimila vindorkuver við virkjunina. |
2021 | 74 | Fyrirtæki leita í auknum mæli til Skógræktarinnar með það fyrir augum að kolefnisjafna starfsemi sína. Skógræktarstjóri segir ekki seinna vænna fyrir fyrirtæki að byrja að leita leiða til að mæta skuldbindingum Íslands um kolefnishlutleysi fyrir árið 2040. | Sjávarútvegsfyrirtækið Eskja á Eskifirði hefur gert samning við Skógræktina um að þróa kolefnisverkefni, með plöntun trjáa á landi fyrirtækisins, í þeim tilgangi að kolefnisjafna starfsemi sína. Fyrirtækið Festi hafði áður lagt af stað í slíkt verkefni, fyrst íslenskra fyrirtækja.
Þröstur Eysteinsson, skógræktarstjóri, segir að fleiri fyrirtæki séu farin að huga að kolefnisjöfnun.
Það eru fleiri sjávarútvegsfyrirtæki og önnur fyrirtæki að hugsa á sama hátt og munu byrja á sínum eigin verkefnum. Skógræktin veitir þá ráðgjöf sem fyrirtæki þarf á að halda til að rækta skóg á þann hátt
að markmiðinu um kolefnisbindingu og fleiri hluti sé náð.
Þröstur segir mikilvægt að farið sé í það ferli að votta kolefnisbindinguna en það byrjar með skráningu í Loftslagsskrá Íslands. Þegar trén eru byrjuð að vaxa fer óháður aðili og metur hvort hægt sé að búa til svokallaðar kolefniseiningar. Út frá þeim upplýsingum er hægt að áætla fram í tímann hver bindingin verður.
Síðan eftir um 10-15 ár er hægt að staðfesta vöxtinn á trjánum og þá verða til þar fullgildar einingar
Þetta er auðvitað það sem fyrirtæki og reyndar þjóðin öll stendur frammi fyrir vegna þess að það er búið að setja í lög að þjóðin ætli að vera kolefnishlutlaus 2040. Ef að skógur á að vera farinn að binda eitthvað að ráði þá, | null |
2021 | 74 | Formenn ríkisstjórnarflokkanna halda áfram stjórnarmyndunarviðræðum í dag. Fjármálaráðherra segir að það sé ekki tímabært að upplýsa um efni stjórnarsáttmálans og að skipting ráðuneyta hafi enn ekki verið rædd. | Katrín Jakobsdóttir, Bjarni Benediktsson og Sigurður Ingi Jóhannsson ætla að hittast í ráðherrabústaðnum strax eftir hádegið í dag og ræða myndun nýrrar ríkisstjórnar. Óvíst er hvenær hún verður kynnt, en þau hafa sagt að fyrst þurfi undirbúningsnefnd um rannsókn kjörbréfa að ljúka störfum. Nú stefnir í að nefndin skili ekki niðurstöðum sínum fyrr en í fyrsta lagi eftir þessa viku. Þá verða sjö vikur liðnar frá kosningum, án þess að þing komi saman. Formennirnir hafa lítið viljað segja um viðræðurnar, annað en að þær gangi vel og að mögulega verði sett á fót nýtt ráðuneyti eða verkefni færð milli ráðuneyta.
Bjarni Benediktsson segir ekki tímabært að gefa neitt upp um stjórnarsáttmálann. | Formenn ríkisstjórnarflokkanna halda stjórnarmyndunarviðræðum áfram í dag. Hugmyndir um nýtt innviðaráðuneyti verða sífellt háværari. |
2021 | 74 | Sólveig Anna Jónsdóttir, fyrrverandi formaður Eflingar segir starfsfólk félagsins hafa hrakið sig úr starfi. Farið hafi verið fram gegn henni með ofsakenndum hætti, fáir hafi orðið fyrir jafn grófum árásum. Þetta sagði Sólveig í Silfrinu í morgun. | Sólveig hefur sagt að sér vegið og vænt trúnaðarmenn Eflingar og starfsmenn félagsins um að taka þátt í ofsóknum gegn sér og Viðari Þorsteinssyni fyrrverandi framkvæmdastjóra Eflingar en þau létu bæði af störfum um mánaðamótin.
Ég hef strax frá fyrsta degi þurft að þola ýmislegt, úti í samfélaginu og ég hugsa að fáar manneskjur hafi á síðustu árum þurft að þola jafn ósvífnar atlögur
Þetta gerði það að verkum að í vissum hópum á skrifstofunni ríkti sú stemning að það mætti segja um mig hvað sem er og það mætti beita sér gegn mér með mjög grófum hætti. ég sé eftir því að hafa látið mig hafa það og umborið ýmislegt á skrifstofunni fra´fyrsta degi; vanvirðandi framkomu , ég hef verið hunsuð og persónulegt rými mitt hefur ekki verið virt.
Í ályktun trúnaðarmanna sem send var stjórnendum Eflingar í júní hafi orðræðan náð hámarki. Þegar ljóst var í lok október að ályktunin yrði gerð opinber hafi þau Viðar viljað ræða málin á hófstilltan hátt en ekki hafi verið grundvöllur fyrir því.
Ég er einfaldlega hrakin burt, ekki veittur sá vinnufriður sem ég þarf á að halda. Finnurðu enga sök hjá sjálfri þér? Ég er búinn að útskýra það fyrir þér hvað ég hafi gert rangt, og það er vissulega mjög raunveruleg tilfinning hjá mér. | Sólveig Anna Jónsdóttir segir starfsfólk Eflingar hafa hrakið sig úr starfi formanns. Farið hafi verið fram gegn henni með ofsakenndum hætti, fáir hafi orðið fyrir jafn grófum árásum. |
2021 | 74 | Enska úrvalsdeildarliðið Norwich rak í gærkvöld Daniel Farke úr starfi sínu sem knattspyrnustjóri liðsins. Farke er fjórði knattspyrnustjórinn sem er látinn fara í ensku úrvalsdeildinni á þessari leiktíð. | Norwich vann Brentford í 11. umferðinni í gær og var þetta fyrsti sigur Norwich í deildinni á leiktíðinni. Þrátt fyrir sigurinn var Daniel Farke rekinn frá félaginu eftir fjögur ár sem knattspyrnustjóri Norwich. Farke tók við Norwich árið 2017 og undir hans stjórn hefur liðið flakka á milli úrvalsdeildarinnar og fyrstu deildarinnar. Eftir sigurinn í gær er Norwich með fimm stig en vermir áfram botnsæti deildarinnar. Norwich er fjórða úrvalsdeildarliðið sem skiptir um þjálfara á leiktíðinni en áður höfðu Watford, Newcastle og Tottenham látið sína stjóra fara. Ellefta umferð deildarinnar heldur áfram í dag og mun Antonio Conte stýra Tottenham í sínum fyrsta leik gegn Everton á útivelli. Þá fær Arsenal Watford í heimsókn, Leeds og Leicester eigast við og í lokaleik umferðarinnar mætast West Ham og Liverpool. Með sigri getur Liverpool minnkað forskot Chelsea á toppi deildarinnar í eitt stig en hafi West Ham betur kemst liðið upp að hlið Manchester City og í 2. sæti deildarinnar.
Haukar og ÍBV mætast í frestuðum leik í úrvalsdeild kvenna í handbolta í dag en leikurinn fer fram á Ásvöllum klukkan þrjú. Haukar eru í fjórða sæti deildarinnar með fimm stig en ÍBV situr í sjöunda og næst neðsta sæti með tvö stig. Valur komst á topp deildarinnar í gær eftir eins marks sigur á Fram, 25-24. Valur er nú með 10 stig og Fram og KA/Þór eru jöfn með níu stig í 2. og 3. sæti.
Finnski ökuþórinn Valtteri Bottas, sem ekur fyrir Mercedes, verður á ráspól í mexíkóska kappakstrinum í Formúlu 1 í dag. Lewis Hamilton, liðsfélagi Bottas hjá Mercedes, er annar og Max Verstappen, sem ekur fyrir Red Bull, er þriðji. Verstappen leiðir heildarstigaskeppni ökumanna með tólf stiga forskot á Hamilton en Bottas, sem ræsir fyrstur í dag, er í þriðja sætinu þegar fimm keppnir eru eftir á tímabilinu. | Norwich vann sinn fyrsta sigur í ensku úrvalsdeildinni á leiktíðinni í gær. Þrátt fyrir sigurinn rak Norwich knattspyrnustjórann Daniel Farke eftir leik. |
2021 | 75 | Minnst átta eru látnir eftir mikill troðning á tónleikahátíð í Houston í Texas í gærkvöld. Hátíðin átti að standa alla helgina en henni hefur nú verið aflýst. | Að minnsta kosti átta létu lífið og um 300 slösuðust í miklum troðningi á tónleikahátíð í Houston í Texas í gærkvöld. Um fimmtíu þúsund manns voru á hátíðinni.
Tónleikarnir voru liður í tónlistarhátíð sem rapparinn Travis Scott stendur fyrir. Hann var sjálfur á sviðinu ásamt öðrum rappara, Drake, þegar slysið átti sér stað. Sam Pena slökkviliðsstjóri segir að um níuleytið í gærkvöld að staðartíma hafi mannþröngin farið að færast í átt að sviðinu. Það hafi orðið til þess að ofsahræðsla greip um sig, fólk hafi slasast og fallið niður, sem aftur hafi svo valdið enn meiri hræðslu. Tónlistarmennirnir stöðvuðu tónleikana þegar þeir sáu hvað var að gerast og slökkviliðið í Houston var kallað til. Sautján voru fluttir á sjúkrahús og voru ellefu þeirra í hjartastoppi. Átta þeira eru nú látnir.
Talið er að um fimmtíu þúsund manns hafi sótt þessa hátíð Travis Scott, sem ber nafnið Astroworld. Hún hefur verið haldin síðustu þrjú ár í Houston, heimaborg Scotts, og átti að standa alla helgina. Henni hefur nú verið aflýst.
Ekki er vitað hvað olli slysinu. Myndskeið sem birtist á samfélagsmiðlum sýndi fjölda fólks fyrir tónleikana ryðjast að hliðinu við innganginn að hátíðarsvæðinu og starfsmenn áttu erfitt með að hafa stjórn á hópnum. Við það féllu nokkrir við. Ekki er ljóst hvort þetta tengist því sem gerðist á tónleikunum sjálfum. Þá greindi Houston Chronicle frá því að Travis Scott hafi nokkrum sinnum séð áhorfendur í vandræðum við sviðið meðan á tónleikunum stóð og kallað á öryggisverði sem fjarlægði fólkið úr þrönginni. Hvorki hann né starfsfólkið hafi hins vegar gert sér grein fyrir hversu slæm staðan væri fyrr en rúmum klukkutíma eftir að tónleikarnir hófust.
Lögreglan hefur ekki gefið frekari upplýsingar um þá sem létust, að öðru leyti en því að sumir þetta hafi verið afar ungir. | Minnst átta eru látnir eftir mikinn troðning á tónleikahátíð í Houston í Texas í gærkvöld. Hátíðin átti að standa alla helgina en henni hefur nú verið aflýst. |
2021 | 75 | Fyrrum formaður Sálfræðingafélag Íslands og kennari í faginu gagnrýnir aðgerðarleysi heilbrigðisráðuneytisins við að koma á fót starfsnámi svo nýútskrifaðir sálfræðingar fái starfsleyfi. Hann gagnrýnir einnig að aðrar stéttir eigi að ákveða hvernig starfsnáminu skuli hagað, en ekki fólk úr stéttinni. | Reglugerð um starfsleyfi sálfræðinga frá 2012 kveður á um verklega þjálfun meistaranema. Sú þjálfun er hins vegar hvergi í boði og nú fá nýútskrifaðir sálfræðingar ekki starfsleyfi en fram að þessu hefur verið veitt undanþága frá þessari kröfu. Í svari heilbrigðisráðuneytisins við spurningum fréttastofu segir að þar til lausn finnst á málinu sé fyrirhugað að fella umrætt skilyrði í reglugerðinni úr gildi, tímabundið. Pétur Tyrfingsson er sálfræðingur og kennari í sálfræði bæði við Háskóla Íslands og Háskóla Reykjavíkur. Pétur var einnig formaður Sálfræðingafélagsins þegar reglugerðin var sett.
Við erum á byrjunarreit þarna því heilbrigðisráðuneytið ákvað að vera fast á byrjunarreitnum því það ákvað að hlusta ekki á okkur sem vissum hvernig í málinu lægi, að það væri ekki hægt að setja inn þessa grein svona því þá þarf alltaf að fresta henni. Nema að þú setjir þessa reglugerðargrein og því fylgi svo fjármagn og leiðbeiningar til heilbrigðisstofnana um það að þjálfa sálfræðinga, það gerir heilbrigðisráðuneytið ekki og því er þetta á stöðugum byrjunarpunkti.
Pétur ítrekar að þetta sé ábyrgð og verkefni heilbrigðisráðuneytisins og fjárveitingavaldsins. Í svari frá heilbrigðisráðuneytinu kemur fram að til skoðunar sé að láta landsráð um mönnun og menntun í heilbrigðisþjónustu taka málið fyrir. Í ráðinu er enginn sálfræðingur, sem Pétur gagnrýnir.
Mér finnst að við eigum að fara mikið styttri leið. Það eru sálfræðingar hérna, við erum hérna nokkur í þessari stétt sem höfum tiltölulega skýrar hugmyndir um hvernig eigi að gera þetta.
Hann segir starfsmenntun sálfræðinga vera afskipta á meðan starfsmenntun til dæmis hjúkrunarfræðinga og lækna sé í föstum skorðum.
Sálfræðingar sjálfir eru aldrei spurðir um þetta. Sálfræðingar sjálfir eru aldrei beðnir um að koma með einhverjar stefnumarkandi skoðanir á slíkum málum. Það er alltaf verið að tala við eitthvað annað fólk. | null |
2021 | 75 | Tafir urðu á flugi frá Keflavíkurflugvelli í morgun vegna ofankomu. Lengri tíma en ella tók að afísa vélar og gera þær ferðbúnar fyrir flug. Umhleypingar eru í kortunum og í Mýrdal og Öræfum má búast við allt að 40 metrum á sekúndu í hviðum. | Það er skammt stórra högga á milli í veðrinu. Það er von á stormi syðst síðdegis og aftur aðra nótt. Veðurfræðingur bendir fólki á að fylgjast vel með spám og jafnvel fresta eða flýta för eftir veðri. Það snjóaði víða sunnanlands í nótt og í morgun.
Spákortið er fremur gult næstu daga. Gert ráð fyrir stormi aðra nótt. Færð gæti spillst til muna á fjallvegum. Veðurfræðingur bendir fólki á að fylgjast vel með spám og að það fresti eða flýti för eftir veðri.
Nokkrar tafir urðu á Keflavíkurflugvelli í morgun, á flestum flugferðum Icelandair vegna ofankomunnar. Lengri tíma tók að afísa og gera vélarnar ferðbúnar.
Vetrarfærð er víða á landinu. krapi er á Reynisfjalli, en spáð hvassviðri þar í dag. Búast má við hviðum allt að 40 metrum á sekúndu. Veðrið verður verst í Mýrdal og Öræfum. Varasamt er að vera á ferð á stórum bílum sem taka á sig mikinn vind. Hvasst verður fram eftir degi.
Umhleypingar eru í kortunum. Óli Þór Árnason er veðurfræðingur á Veðurstofu Íslands.
Já það er kannski vissara að fylgjast vel með spánum á næstunni. Það er náttúrulega þessi lægð sem gaf okkur snjó og slyddu í nótt og fjallvegirnir eru svolítið snúnir ennþá þannig að það er dágóð úrkoma í þessu.
Stund verður milli stríða seinni partinn í dag og fram eftir morgundegi en þá versnar aftur í því og fer að hvessa.
Fljótlega eftir miðnætti annað kvöld þá hérna er nú kominn suðaustanstormur syðst á landinu, koma skil inn með þokkalega mikilli úrkomu. Það er nú líklega rigning slydda þegar kemur eitthvað upp í hæð. Snjókoma á fjallvegum og þau skil fara yfir landið aðfaranótt mánudags og fram yfir hádegi á mánudag.
Það er um að gera að fylgjast með þannig að ef að menn ætla að keyra seint annað kvöld eða eitthvað svoleiðis að þá að flýta för sinni eða þá að seinka henni fram yfir hádegi á mánudag | null |
2021 | 75 | Evrópumótinu í sundi í 25 metra laug lýkur í kvöld. Snæfríður Sól Jórunnardóttir synti í undanrásum 200 metra skriðsundsins í morgun og komst í undanúrslitin. | 200 metra skriðsundið er þriðja grein Snæfríðar á Evrópumótinu sem fram fer í Kazan í Rússlandi. Snæfríður synti í undanrásunum í morgun, varð fjórða í sínum riðli á 1 mínútu og 57,47 sekúndum, og komst áfram í undanúrslitin með ellefta besta tímann. Snæfríður var tæpri sekúndu frá Íslandsmeti sínu í greininni í 25 metra laug, 1 mínútu og 56,51 sekúndu, en það setti hún á danska meistaramótinu fyrr á árinu. Undanúrslitin í 200 metra skriðsundinu fara fram rétt fyrir klukkan fjögur í dag. Anton Sveinn McKee var skráður til keppni í 50 metra bringusundi í morgun en synti ekki og hefur Anton því lokið keppni á EM í Kazan.
Grindavík komst í toppsæti úrvalsdeildar karla í körfubolta í gærkvöld eftir 18 stiga sigur á Breiðabliki, 100-82. Grindavík hefur unnið fimm af sex leikjum sínum í deildinni í vetur og er því á toppnum með 10 stig. Tindastóll vann níu stiga sigur á Njarðvík í hinum leik gærkvöldsins, 83-74. Tindastóll komst þar með upp fyrir Njarðvík, Njarðvíkingar eru með 6 stig og í sjötta sætinu en Tindastóll er nú með átta stig og í 2. sætinu líkt og Þór Þorlákshöfn og Keflavík.
Leik Hauka og ÍBV sem fram átti að fara á Ásvöllum í úrvalsdeild kvenna í handbolta í dag var frestað til morguns vegna veðurs. Þrír leikir verða spilaðir í dag, HK og Stjarnan eigast við, KA/Þór fær Aftureldingu í heimsókn og þá er toppslagur á Hlíðarenda þar sem Valur fær Fram í heimsókn. Fram situr á toppi deildarinnar með 9 stig en Valur er með átta stig og í 2. sætinu.
Fimm leikir eru á dagskrá ensku úrvalsdeildairnnar í fótbolta í dag og stendur stórleikur dagsins nú yfir. Þar eigast við Manchester liðin tvö, United og City, á Old Trafford, heimavelli United. Klukkan þrjú hefjast þrír leikir, Brentford fær Norwich í heimsókn, Chelsea mætir Burnley og þá heimsækja Úlfarnir Crystal Palace. Lokaleikur dagsins er svo viðureign Brighton og Newcastle | Snæfríður Sól Jórunnardóttir komst í undanúrslit í 200 metra skriðsundi á Evrópumótinu í sundi í 25 metra laug. Anton Sveinn McKee hefur lokið keppni á EM. |
2021 | 75 | Meira en níutíu manns létust og hundrað slösuðust þegar olíutankur bíls sprakk á fjölförnum gatnamótum í Sierra Leone í kjölfar áreksturs. | Minnst níutíu og tveir eru látnir eftir að tankur olíubíls sprakk í árekstri á fjölförnum gatnamótum í Freetown, höfuborg Sierra Leone, í gærkvöld.
Fregnir af tildrögum slyssins hafa verið nokkuð misvísandi. AFP-fréttastofan hefur eftir vitnum að slysið hafi viljað þannig að til olíubíllinn hafi verið á bensínstöð þegar annar bíll skall á honum. Við það hafi kviknað í bílnum og bensín byrjaði að leka sem varð á endanum til þess að tankurinn sprakk. Við það hafi eldur breiðst hratt út um svæðið og fólk, bæði gangandi og akandi, hafi brennst. Auk hinna látnu eru um hundrað manns á sjúkrahúsi, margir alvarlega slasaðir. Þá kviknaði einnig í mörgum húsum í nágrenninu, meðal annars í verslunum og mörkuðum. Breska ríkisútvarpið greinir frá því að þegar bensínið fór að leka hafi bílstjórar leigubílavélhjóla reynt að safna því bensíni saman. Það hafi skapað umferðaröngþveiti sem gerði gatnamótin enn fjölmennari en ella þegar tankurinn svo sprakk.
Julius Maada Bio forseti Sierra Leone sagði í yfirlýsingu á Twitter að hann væri harmi sleginn yfir atburðinum og þeim fjölmörgu sem hefði látist, og lofaði öllum mögulegum stuðningi við aðstandendur fórnarlambanna. Stjórnvöld hafa boðað neyðarfund vegna málsins. | Meira en níutíu manns létust og hundrað slösuðust þegar olíutankur bíls sprakk á fjölförnum gatnamótum í Sierra Leone í kjölfar áreksturs. |
2021 | 76 | Almannavarnir telja að ekki þurfi að hafa miklar áhyggjur af úrkomu á Seyðisfirði um helgina þar sem kalt verður í veðri. | Spáð er talsverðri úrkomu á Seyðisfirði á morgun. Enn er í gildi óvissustig vegna hættu á að jarðfleki við skriðusárið síðan í desember falli úr hlíðinni.
Fram kemur á vef Veðurstofunnar að á morgun snjói í til fjalla og svo fari kólnandi á sunnudag. Uppsöfnuð úrkoma gæti náð allt að 70 millimetrum en í tilkynningu frá Almannavörnum kemur fram að ekki sé talið að hafa þurfi áhyggjur af helgarveðrinu. Jarðflekinn er þó enn á hreyfingu en ekki nándar nærri eins mikilli og 31. október. Þá færðist hann um 8 sentimetra á einum sólarhring samkvæmt speglum í hlíðinni. Radarmælingar voru í ólagi og mældu ekki neina hreyfingu en í samvinnu við framleiðendur tækisins var það endurstillt og beinir nú sjónum sínum sérstaklega að svæðinu í kringum skriðusárið.
Þá ætla Almannavarnir á næstu dögum að dreifa sérstökum rýmingarskiltum í hús á Eskifirði og í Neskaupstað. Á þeim eru gagnlegar upplýsingar fyrir íbúa ef kemur til rýmingar vegna hættu á ofanflóðum. Þegar íbúar hafa yfirgefið hús sín eiga þeir að setja þau í glugga eða á áberandi stað til að gefa til kynna að hús þeirra hafi verið rýmd. Sams konar skilti hafa þegar verið borin í hús á Seyðisfirði. Íbúar eru hvattir til að kynna sér vel upplýsingarnar á skiltunum og geyma þau á vísum stað. | Almannavarnir telja að ekki þurfi að hafa miklar áhyggjur af úrkomu á Seyðisfirði um helgina þar sem kalt verður í veðri. |
2021 | 76 | Nú er fyrsta rjúpnaveiðihelgin framundan og fjöldi manns á leið til veiða. Veður gæti þó sett strik í reikninginn enda spáin ekki sérlega góð. Lögreglan fylgist vel með rjúpnaskyttum og kannar hvort öll leyfi séu í lagi. | Rjúpnaveiðin hófst fyrsta nóvember og mánudagur og þriðjudagur voru því fyrstu veiðidagarnir. Það má ekki veiða á miðvikudögum og fimmtudögum. Nú eru þrír veiðidagar framundan og það ætla margir að nýta sér. Það eru misgóðar fréttir af fyrstu dögunum enda veðrið ekki alls staðar upp á það besta. Rjúpnaskyttur segja að rjúpan hafi verið stygg og erfið viðureignar, en margir náðu þó rjúpum. Einhverjir gáfust hins vegar upp vegna veðurs og komu tómhentir heim. En það er gott veður í dag og margir á leið til fjalla, þar á meðal Þorsteinn Baldvin Ragnarsson, formaður Skotveiðifélags Austurlands.
Lögreglan hefur boðað öflugt eftirlit með rjúpnaveiðum og minnir veiðimenn á að vera með skotvopnaleyfi og veiðikort meðferðis. Nú má ekki byrja veiðar fyrr en um hádegi en Þorsteinn segir að það vefjist ekkert fyrir mönnum. | null |
2021 | 76 | Fulltrúadeild Bandaríkjaþings greiðir atkvæði í dag um samtals þriggja billjóna dala frumvörp Bandaríkjaforseta til endurbóta á flutningakerfi landsins og stækkunar velferðarkerfisins. | Í yfirlýsingu frá Hvíta húsinu segir að ákvæði frumvarpanna feli í sér sögulega umbreytingu sem mikilvægt sé að nái fram að ganga. Löngu sé orðið tímabært að endurnýja illa farna vegi og brýr, skipaskurði og breiðbandsnet.
Einfaldur meirihluti atkvæða í fulltrúadeildinni nægir til að frumvarpið um endurbætur flutningakerfisins nái fram að ganga. Nancy Pelosi, forseti fulltrúadeildar Bandaríkjaþings, kveðst afar ósátt við að frumvörpin hafi ekki orðið að lögum fyrr en vonast til að það takist nú. Vonir stóðu til að atkvæðagreiðslan yrði í gær en ágreiningur meðal þingmanna frestaði henni.
Matsfyrirtækið Moody's telur að verði frumvörpin tvö að veruleika fjölgi það störfum um eina og hálfa milljón árlega og auki hagvöxt verulega næstu tíu ár. Öldungadeildin hefur ekki enn lagt blessun sína yfir velferðarhluta frumvarpanna og því þarf enn að bíða nokkuð uns hann verður að lögum. | null |
2021 | 76 | Í fyrsta sinn í 15 ár er stefnt að því að byggja fjölda íbúðarhúsa norður af Akureyri. Mikill áhugi er á lóðunum og færri fengu úthlutun en vildu. | Í Holtahverfi á Akureyri hefur verið unnið að deiliskipulagi fyrir nýtt íbúðahverfi í nokkur ár. Þar er gert ráð fyrir um 300 íbúðum. Skipulagsráð Akureyrarbæjar úthlutaði í síðustu viku 19 lóðum og var áhuginn svo mikill að dregið var úr gildum umsóknum á fundi ráðsins. Áður hafði lóðum verið úthlutað undir íbúðir fyrir eldri borgara.
Pétur Ingi Haraldsson, sviðsstjóri skipulagssviðs Akureyrar, segir að þessi mikli áhugi hafi ekki beint komið á óvart.
Þetta er samt fyrsta hverfið í langan tíma sem við erum að byggja norðan megin í bænum. Það eru 15 ár liðin frá því það var byggt var síðast norðanmegin. Hingað til, síðustu ár, höfum við verið að
byggja til suðurs. Og fyrir þá sem vilja búa í norðurhlutanum er þetta kærkomin viðbót.
Pétur segir að síðustu tvö ár hafi uppbygging verið mikil víðsvegar um landið. Á Akureyri sé fjölgunin þó meiri en verið hefur.
Það er búin að vera meiri fjölgun á þessu ári heldur en undanfarin ár. Nú þegar er komin 1,8 prósent fjölgun á þessu ári á meðan það var búið að vera eitt prósent síðustu ár og jafnvel lægra.
Þannig að þetta er góð þróun.
Enn á eftir að búa nokkrar lóðir undir útboð þar sem gert er ráð fyrir um 50 íbúðum. Lóðirnar sem þegar hefur verið úthlutað eiga að verða tilbúnar undir byggingar í vor. | null |
2021 | 76 | Anton Sveinn McKee er kominn í undanúrslit í 200 metra bringusundi á EM í sundi í 25 metra laug. Anton varð áttundi inn í undanúrslitin í Kazan í Rússlandi í morgun. | Anton synti í undanrásum í morgun á tveimur mínútum og 6,28 sekúndum. Hann varð með því áttundi inn í undanúrslitin sem verða klukkan þrjár mínútur fyrir fimm í dag. Hann var tæpum fimm sekúndum frá sínum besta tíma og á því nóg inni fyrir undanúrslitin. Steingerður Hauksdóttir synti snemma í morgun í undanrásum í 100 metra baksundi á nýju persónulegu meti. Hún synti á einni mínútu og 3,33 sekúndum. Það nægði henni þó ekki í undanúrslit og hefur hún nú lokið keppni á EM. Hún bætti sig í tveimur sundum af þremur.
Xavi Hernandez er laus allra mála hjá Al Sadd í Katar. Ekkert er því nú til fyrirstöðu að hann taki við stjórnartaumunum hjá spænska stórliðinu Barcelona. Í tilkynningu sem Al Sadd sendi frá sér í dag segir að Barcelona hafi greitt fimm milljónir evra í samræmi við riftunarákvæði í samningi Hernandez. Ronald Koeman var rekinn úr starfi þjálfara Barcelona á dögunum og Xavi Hernandez hefur verk að vinna en liðið er í níunda sæti spænsku úrvalsdeildarinnar sem stendur.
Leikið var í Sambandsdeild Evrópu í fótbolta í gærkvöld og þar voru Íslendingar áberandi. Í Hollandi tók AZ Alkmaar á móti rúmenska liðinu Cluj. Rúnar Már Sigurjónsson var ekki í leikmannahópi Cluj að þessu sinni en Albert Guðmundsson var í byrjunarliði Alkmar. Albert kom heimamönnum yfir eftir fimm mínútna leik, og Alkmaar vann að lokum 2-0 sigur og er liðið á toppi D-riðils með 10 stig en Cluj á botninum með eitt. Þá var Alfons Sampsted í byrjunarliði Bodö/Glimt sem gerði 2-2 jafntefli við Roma á Ítalíu en Alfons lagði upp seinna mark Bodö/Glimt sem er nú efst í C-riðli. Andri Fannar Baldursson og Ísak Bergmann Jóhannesson komu inn á sem varamenn hjá FC Kaupmannahöfn í jafntefli gegn PAOK en Kaupmannahafnarliðið er sömuleiðis á toppi síns riðils. | null |
2021 | 76 | Þúsundir ungmenna taka þátt í kröfugöngu og fjöldafundi í Glasgow í dag til að mótmæla aðgerðaleysi ráðamanna í loftslagsmálum. | Þúsundir ungra aðgerðasinna eru saman komnir í Glasgow í Skotlandi þar sem loftslagsráðstefna Sameinuðu þjóðanna stendur yfir. Þeir ganga fylktu liði um miðborgina og safnast saman síðar í dag þar sem þeir mótmæla ónógum aðgerðum ráðamanna í loftslagsmálum.
Dagurinn í dag er tileinkaður unga fólkinu á ráðstefnunni í Glasgow. Í tilefni hans er efnt til þriggja klukkustunda mótmæla til að vekja athygli á stöðunni í loftslagsmálum. Þau hófust með göngu um miðborg Glasgow sem endar á George Square, þar sem ávörp verða flutt. Sænski aðgerðasinninn Greta Tunberg er í fararbroddi ásamt Vanessu Nakate frá Úganda, sem hefur látið til sín taka í loftslagsmálum síðastliðin þrjú ár. Báðar flytja þær ávarp á torginu ásamt öðrum sem hafa verið virkir í aðgerðum gegn loftslagsvánni að undanförnu. Skipuleggjendur mótmælanna gerðu fyrir fram ráð fyrir því að tuttugu þúsund ungmenni myndu koma saman í dag. Að þeirra sögn er ætlunin að hafa hátt, því að valdamenn hafi greinilega ekki hlustað á unga fólkið til þessa. Loforð þeirra á leiðtogafundinum í Glasgow fyrr í vikunni hafi hljómað kunnuglega en óvíst sé með efndirnar. | Þúsundir ungmenna taka þátt í kröfugöngu og fjöldafundi í Glasgow í dag til að mótmæla aðgerðaleysi ráðamanna í loftslagsmálum. |
2021 | 77 | Stíf fundahöld eru enn hjá undirbúningskjörbréfanefnd vegna talningar í Norðvesturkjördæmi. Formaður nefndarinnar segir enn of snemmt að segja til um hvenær störfum nefndarinnar lýkur. Formenn stjórnarflokkanna stefna á að kynna nýja ríkisstjórn í lok næstu viku. | Undirbúningsnefnd fyrir rannsókn kjörbréfa, venjulega kölluð undirbúningskjörbréfanefnd, hefur verið að störfum síðan í byrjun október. Sautján kærur hafa borist nefndinni, langflestar vegna talningar í Norðvesturkjördæmi, en kærufrestur rann út síðasta föstudag. Birgir Ármannsson formaður nefndarinnar segir vinnuna ganga vel en enn geti hann ekki sagt til um hvenær starfi nefndarinnar ljúki. Formenn stjórnarflokkanna hafa sagt það markmið sitt að kynna nýja ríkisstjórn og nýjan stjórnarsáttmála í lok næstu viku. Forsætisráðherra hefur hins vegar ítrekað sagt að vinnu undirbúningskjörbréfanefndarinnar þurfi að vera lokið þegar það verði gert og það sama má segja um setningu Alþingis. Mikil samstaða hefur verið í störfum nefndarinnar sem skipuð er fulltrúum allra flokka eftir þingstyrk. Þess vegna hafa Viðreisn og Miðflokkur ekki fulltrúa í nefndinni en hafa þess í stað áheyrnarfulltrúa. | Undirbúningskjörbréfanefnd vegna talningar atkvæða í Norðvesturkjördæmi er enn að störfum og ekki ljóst hvenær þeim lýkur. Formenn stjórnarflokkanna stefna að því að kynna nýja ríkisstjórn í lok næstu viku. |
2021 | 77 | Menningarmálaráðherrar Norðurlandanna hafa samþykkt auknar fjárveitingar til norræns menningarsamstarfs en fyrirhugaður var niðurskurður sem hafði verið harðlega gagnrýndur. Þá fær Norræna húsið í Reykjavík aukið fjármagn vegna viðhalds. | Menningarmálaráðherrar Norðurlandanna funduðu í Kaupmannahöfn í gær á þingi Norðurlandaráðs. Á þeim fundi voru auknar fjárveitingar til norræns menningarsamstarfs samþykktar en ráðherrarnir gerðu athugasemdir við áður boðaðan niðurskurð að sögn Lilju Alfreðsdóttur mennta- og menningarmálaráðherra. Hún segir athugasemdirnar ekki síst gerðar í ljósi þess að menningarstarf hafi liðið mikið fyrir áhrif af kórónuveirufaraldrinum. Samstarf á lista- og menningarsviði sé gríðarlega mikilvægt í norrænni samvinnu segir Lilja og því fagni hún hækkuninni sérstaklega. Hækkunin nemur 180 milljónum króna og verður heildarframlag vegna menningarsamstarfsins samkvæmt fjármálaáætlun Norðurlandaráðs fyrir næsta ár rúmlega 3,3 milljarðar króna.
Þá var samþykkt á sama fundi að verja rúmum 76 milljónum króna í endurbótaverkefni vegna aðkallandi viðgerða á Norræna húsinu í Reykjavík. Húsið er eina byggingin sem er einvörðungu í eigu Norrænu ráðherranefndarinnar og hafa viðgerðir á húsinu staðið lengi. Það var finnski arkitektinn Alvar Aalto sem teiknaði Norræna húsið og var það vígt árið 1968. | Menningarmálaráðherrar Norðurlandanna hafa samþykkt aukið fé til norræns menningarstarfs en fyrirhugaður niðurskurður hafði verið harðlega gagnrýndur. Þá fær Norræna húsið í Reykjavík aukið fjármagn vegna aðkallandi viðgerða. |
2021 | 77 | Steingerður Hauksdóttir, sundkona, setti persónulegt met í 50 metra baksundi á Evrópumeistaramótinu í 25 metra laug í morgun en hún er ein af þremur keppendum Íslands á mótinu. | 50 metra baksundið er aðalgrein Steingerðar en hún synti í morgun á 28,18 sekúndum, hennar besti tími fyrir daginn í dag var 28,52 sekúndur. Tíminn dugði þó ekki inn í undanúrslitin en er farinn að færast nær Íslandsmeti Eyglóar Óskar Gústafsdóttur sem er 27,40 sekúndur. Snæfríður Sól Jórunnardóttir synti í 100 metra skriðsundi og kom í bakkann á 54,99 sekúndum, aðeins fjórum hundraðshlutum úr sekúndu frá sínum besta tíma, 54,95 sekúndum. Snæfríður varð í 22. sæti af 43 keppendum og komst ekki áfram í undanúrslit. Hún á hins vegar eftir að synda í sinni aðalgrein.
Þarna heyrðum við í Eyleifi Jóhannessyni, landsliðsþjálfara í sundi sem staddur er á Evrópumótinu í Rússlandi.
Xavi Hernandez, fyrrum knattspyrnumaður og núverandi knattspyrnustjóri katarska liðsins Al Sadd, segist vilja fara aftur heim til Barcelona og taka við stjórn katalónska liðsins. Hann vonar að samkomulag náist við núverandi vinnuveitendur sína.
Katarska liðið hefur gefið það út að Xavi fái ekki að fara frá liðinu á þessum viðkvæma tíma á tímabilinu en starfsmenn Barcelona eru staddir í Doha til að ræða við Xavi. Ronald Koeman var rekinn frá Barcelona í síðasta mánuði og félagið leitar nú að arftaka hans og Xavi segir að hann vilji fara aftur heim. Að fara aftur til Barcelona væri stórkostlegt og spennandi og hann vonar að málin leysist sem fyrst. | null |
2021 | 77 | Í Norðurþingi hefur lausaganga katta verið bönnuð í meira en áratug. Kattaeigendur á Húsavík eru almennt ekki sáttir við bannið. Þeir íhuga að reyna að fá það fellt úr gildi og að fundin verði málamiðlunarlausn. | Ákvörðun bæjarstjórnar Akureyrar um að banna lausagöngu katta hefur vakið miklar og heitar umræður. Áætlað er að bannið taki gildi 2025.
Silja Jóhannesar Ástudóttir, kattaeigandi á Húsavík, segir að þrátt fyrir að lausaganga katta hafi verið bönnuð í þetta langan tíma séu kattaeigendur langt frá því að vera sáttir við bannið.
Það hafa verið samræður okkar á milli varðandi akkúrat aðferðafræðina og hvort það sé ekki hægt að fara einhvern milliveg og reyna frekar að koma til móts við sem flesta í samfélaginu. Í staðinn fyrir boð og bönn á ákveðna lífshætti fólks sem að kannski skiptir það heilmiklu máli í daglegu lífi.
Gæludýr skipta eigendur þeirra svo miklu máli að hamingja dýranna hafi áhrif á hvernig þeim líður, segir Silja. Sumir kettir séu vissulega sáttir innikettir en það eigi alls ekki við um þá alla.
Það er auðvitað í eðli katta að vera úti og leika sér og fá ferskt loft eins og við þekkjum sjálf.
Smári J. Lúðvíksson, umhverfisstjóri Norðurþings, sér um að banninu sé framfylgt. Dýrin séu fönguð annað hvort af mönnum eða með því að lokka þau í gildru.
Síðan ef við föngum dýrið athugum hvort það er skráð, þá er frekar einfalt fyrir okkur að hafa upp á eigandanum.
Síðan er honum gert að greiða sekt.
Silja segir að almennt hlíti kattaeigendur reglunum en það sé ákveðið álag að passa sífellt að kettirnir sleppi ekki út.
Það eru t.d. börn sem eiga ketti, þá er þetta eins og Grýla. | null |
2021 | 77 | Ekki verður unnið frekar við uppsetningu Hólasandslínu í vetur og útlit er fyrir að framkvæmdum seinki um allt að átta mánuði. Starfsmenn verktakans frá Bosníu eru á heimleið og koma ekki til landsins aftur fyrr en næsta vor. | Hólasandslína þrjú er sjötíu kílómetra löng háspennulína frá Hólasandi til Akureyrar. Framkvæmdir hófust í ágúst 2020 og áætlað var að taka línuna í notkun núna í árslok. Nú er ljóst að það tekst ekki því aðstæður á framkvæmdasvæðinu eru orðnar erfiðar í frosti og hálku.
Segir Steinunn Þorsteinsdóttir, upplýsingafulltrúi Landsnets. Þegar er búið að reisa 134 af 184 möstrum línunnar og um þriðjungur af strengjum er kominn í möstrin. Einnig er langt komið með að grafa um tíu kílómetra jarðstreng í Eyjafirði, en þess er vænst að sá hluti gæti klárast um áramót. Nú eru starfsmenn verktakans sem sjá um möstur og reisingu, Elnos frá Bosníu, síðan á heimleið. Steinunn segir reiknað með sú vinna hefjist aftur í mars eða apríl, eða um leið og aðstæður leyfa. | Átta mánaða seinkun er fyrirsjáanleg á framkvæmdum við Hólasandslínu, nýrrar háspennulínu frá Hólasandi til Akureyrar. Starfsmenn verktakans frá Bosníu eru á heimleið og koma ekki til landsins aftur fyrr en næsta vor. |
2021 | 77 | Bráðnun Hofsjökuls á liðnu sumri var óvenju mikil, sér í lagi á norðanverðum jöklinum sökum blíðviðris norðanlands. Leysingar á jöklinum voru um 45 prósent meiri en í meðalári. | Vísindamenn Veðurstofu Íslands fóru í haustleiðangur á Hofsjökul í október til að mæla leysingar á jöklinum. Seinasta vetur var snjókoma þar eðlileg miðað við seinustu 30 ár en leysingar voru meiri.
sérstaklega seinni part sumars og sérstaklega á norðanverðum jöklinum. Við teljum líklegt að það tengist því hversu sólríkt var á Norðurlandi sem nær að jöklinum og leiðir til aukinnar leysingar. Okkar bráðabirgðaniðurstöður benda til að Hofsjökull hafi rýrnað um 40-45 prósent meira en hann gerir í meðalári, eða hefur gert seinustu 30 árin
segir Þorsteinn Þorsteinsson jöklafræðingur á Veðurstofunni. Hann segir að á heildina litið sé útlit fyrir að Langjökull verði að mestu leyti horfinn fyrir aldarlok, en Hofsjökull hafi það af til loka næstu aldar. Leysingar í ár séu óvenju miklar.
og hvað þýðir það? Það þýðir að þessi jökull, sem er nokkuð dæmigerður fyrir þessa stóra meginjökla á Hálendinu, hann rýrnar enn. Við höfum verið að mæla hann í rúmlega 30 ár og aðeins í 5 ár af þessum 33 hefur hann bætt við sig massa en núna var rýrnunarár sem var með þeim stærri í heildardæminu. | null |
2021 | 78 | Rannsókn héraðssaksóknara á skotárás á bíl borgarstjóra og skrifstofur Samfylkingarinnar hefur verið hætt. Þetta staðfestir Kolbrún Benediktsdóttir, varahéraðssaksóknari, í samtali við fréttastofu. Hægt verður að taka rannsóknina upp ef nýjar upplýsingar koma fram. | Sextugur karlmaður lá undir grun um að hafa skotið á bíl borgarstjóra og skrifstofur Samfylkingarinnar. Hann sat um tíma í gæsluvarðhaldi.
Samkvæmt heimildum fréttastofu er ekkert sem tengir manninn við skotárásina og engin vitni voru að henni. Maðurinn hefur ávallt neitað sök.
Dagur B. Eggertsson borgarstjóri segir óþægilegt að málið sé enn óupplýst. | Rannsókn héraðssaksóknara á skotárás á bíl borgarstjóra og skrifstofur Samfylkingarinnar hefur verið hætt. Borgarstjóri segir það óþægilegt og að auknar öryggisráðstafanir verði viðhafðar áfram. |
2021 | 78 | Formenn stjórnarflokkanna hittast á föstudag til að halda áfram viðræðum um myndun ríkisstjórnar. Formenn Vinstri grænna og Framsóknar koma heim af þingi Norðurlandaráðs á morgun. Undirbúningskjörbréfanefnd fundar stíft á sama tíma og er niðurstöðu hennar beðið. Gangi allt eftir gæti ný ríkisstjórn litið dagsins ljós um miðjan mánuðinn. | Undirbúningskjörbréfanefnd hefur fundað stíft síðan í byrjun október, þegar til hennar var stofnað, og sagði Birgir Ármannsson formaður nefndarinnar í samtali við fréttastofu í morgun að svo yrði áfram alla þessa viku. Í vikulok verði síðan að sjá til hvort hillir í niðurstöðu um helgina. Formenn stjórnarflokkanna hittast á fundi á föstudag en hlé hefur verið á formlegum fundum þessa vikuna vegna loftslagsráðstefnunnar í Glasgow og Norðurlandaráðsþings í Kaupmannahöfn. Formennirnir segja góðan gang í viðræðunum en þær hafa engu að síður staðið núna í rúmar fimm vikur. Eftir síðustu kosningar liðu rétt rúmar fjórar vikur frá kosningum þangað til ný ríkisstjórn var kynnt. Sigurður Ingi Jóhannsson formaður Framsóknarflokksins sagði hins vegar í Kastljósi fyrir helgi að gangi allt eftir gæti ný ríkisstjórn litið dagsins ljós um miðjan mánuðinn.
Ríkisstjórnin hélt velli í alþingiskosningunum sem þýðir að það er ríkisstjórn við völd. Þannig má telja víst að vinna við fjárlagafrumvarp næsta árs sé langt komin og því þurfi stjórnarflokkarnir ekki langan tíma frá stjórnarmyndun fram að þingsetningu. Þegar fyrir liggur stjórnarsáttmáli um málefni og niðurstaða um skiptingu ráðuneyta bera formennirnir þau mál undir þingflokka og flokksráð flokkanna áður en blásið verður til blaðamannafundar þar sem ný ríkisstjórn verður formlega kynnt. | Gangi allt eftir gæti ný ríkisstjórn litið dagsins ljós um miðjan mánuðinn. Formenn flokkanna hittast á föstudag til að halda áfram viðræðum sem nú hafa staðið í rúmar fimm vikur. |
2021 | 78 | Finnur Ricart, ungmennafulltrúi í sendinefnd Íslands á loftslagsráðstefnu Sameinuðu þjóðanna í Glasgow segir að Ísland ætti að stefna að 70 prósenta samdrætti fyrir 2030. Þversagnir hafi einkennt ræðu Katrínar Jakobsdóttir, forsætisráðherra á loftslagsþinginu í gær. | Ég fann fyrir smá reiði að Ísland væri að sýna sig á alþjóðavettvangi með stór markmið, að þeirra sögn þegar þau voru að vísa í vísindin sem að segja eru að segja að Ísland þurfi að ganga lengra en Ísland er að ganga. Þetta voru þversagnir finnst mér. Við gætum raunverulega sett okkur miklu betri markmið og verið leiðtogar á heimsvísu. Markmið sem ég myndi vilja sjá er 70% samdráttur fyrir 2030. Þetta er bara eitthvað sem mér finnst vera sanngjarnt fyrir ríkt land eins og Ísland.
Ísland ætti að setja sér sjálfstætt markmið í staðinn fyrir að hengja sig aftan á ESB og bíða bara.
Finnur segist vera hóflega bjartsýnn á að ráðstefnan í Glasgow skili tilætluðum árangri. Hann ætlar að fylgjast með formlegum samningaviðræðum ríkjanna í dag um fjármagn sem á að renna til þróunarríkjanna.
ég held að það gæti skapast meiri þrýstingur til að tryggja meira fjármagn og fyrr. Hvað varðar yfirmarkmiðin sem skipta mestu máli, sem stýra því hvert við stefnum, vantar talsvert upp á það. High level leiðtoga hlutinn er búinn á ráðstefnunni, það var bara í gær og í fyrradag. Núna er erfitt að breyta þessum landsframlögum sem ganga ekki nærri því nógu langt. Það er það sem mér finnst erfitt að kyngja, við stefnum á 2,7 gráðu hlýnun á heimsvísu, þá er ólíklegt að lönd uppfæri markmiðin sín í bráð aftur. Þetta er ógnvekjandi staða. ég er hóflega bjartsýnn að eitthvað gott komi út úr þessu þó að það séu einhverjar væntingar sem eru þegar brostnar.
Segir Finnur sem ætlar að vera rödd íslensks ungs fólks á ráðstefnunni þangað til henni lýkur. Þórdís Kolbrún Reykfjörð Gylfadóttir, atvinnuvega- og iðnaðarmálaráðherra er kominn til Glasgow. Hún tekur þátt í pallborðsumræðum um orkumál á morgun ásamt fleiri viðburðum. | Fulltrúi unga fólksins á Íslandi á loftslagsráðstefnu Sameinuðu þjóðanna segir að sumar af væntingum hans séu þegar brostnar eftir leiðtogadagana sem lauk í gær. Markmiðin séu ekki nógu góð og Ísland ætti að ganga lengra. |
2021 | 78 | Sjö manna sendinefnd á vegum Evrópuþingsins kom til Taívan í morgun. Heimsóknin er liður í þeirri stefnu Evrópusambandsins að styrkja tengslin við eyríkið þrátt fyrir viðvaranir Kínastjórnar. | Franski þingmaðurinn Raphael Glucksmann fer fyrir sendinefndinni sem fundar með Tsai Ing-wen, forseta Taívan og fleiri háttsettum embættismönnum.
Glucksmann hefur löngum verið gagnrýninn í garð Kínastjórnar sem lagði á hann viðskiptaþvinganir í mars síðastliðnum. Hann segir það ekki slá sig út af laginu, heldur berjist hann ótrauður fyrir lýðræði og mannréttindum.
Í yfirlýsingu utanríkisráðuneytis Taívan segir að löggjafarmál, varnir lýðræðis og mannréttindi verði til umræðu þá þrjá daga sem sendinefndin dvelur í landinu. Mikil spenna hefur ríkt milli Kína og Taívan undanfarið en Kínverjar líta á eyna sem hérað innan landsins, hún sé langt í frá að geta talist sjálfstætt ríki.
Kínastjórn hefur ítrekað reynt að einangra Taívan á alþjóðavettvangi og mótmælt harðlega allri viðurkenningu, opinberri jafnt sem óopinberri á sjálfstæði landsins. Fulltrúar Kínastjórnar í Brussel varaði við því fyrir skemmstu að heimsókn Evrópuþingmanna til Taívan gæti skaðað samskipti Kína og Evrópusambandsins alvarlega.
Heimsókn franskra þingmanna til Taívan í síðasta mánuði reitti Kínastjórn mjög til reiði og eins ferð Josephs Wu, utanríkisráðherra Taívan til Slóvakíku og Tékklands nýverið. | null |
2021 | 78 | Síðustu ár hefur bandarískur fræðimaður sinnt mikilvægum rannsóknum við Mývatn með stuðningi bandaríska vísindasjóðsins. Sjóðurinn framlengdi nýverið styrkinn til tíu ára. | Lífríki Mývatns hefur verið rannsakað í hátt í 50 ár. Upp úr aldamótum vöktu rannsóknirnar áhuga Anthonys Ragnars Ives, bandarísks vísindamanns sem vildi leggja þeim lið. Síðustu tíu ár hafa rannsóknir Anthonys og teymis hans verið styrktar af bandaríska vísindasjóðnum sem hefur veitt áframhaldandi styrk fyrir rannsókninni.
Árni Einarsson, forstöðumaður Náttúrurannsóknastöðvar Mývatns, segir styrkinn afar mikilvægan. Enda ná rannsóknirnar yfir stórt svið lífríkisins í og við vatnið.
Það er nú eiginlega bara allt. Það er allt frá efnafræðinni, efnafræði grunnvatnsins, vatnsins sem rennur í Mývatn, hvernig þessi næringarefni berast um lífríkið upp eftir fæðukeðjunum. Hvernig svona
Við Mývatn er ein lífvera sem gegnir sérstaklega stóru hlutverki.
Mýflugurnar stjórna því ansi mikið hvað gerist. Geta tekið kerfið alveg yfir. Þær eru svo margar að þær fara að
hafa áhrif á allt í kringum sig.
Árni segir að til þess að skilja þær djúpu sveiflur sem verða í lífríkinu þurfi að vakta svæðið til lengri tíma. Allt þetta vísindafólk sem kemur ár eftir ár frá Bandaríkjunum styrki því mjög rannsóknastarfið við Mývatn.
Hingað kemur hópur sem er svona 8-10 manns á hverju ári sem vinnur baki brotnu allt sumarið við að rannsaka lífríki Mývatns.
Þetta er svona hvalreki fyrir okkur að fá þetta fólk. | null |
2021 | 78 | Evrópumeistaramótið í sundi í 25 metra laug stendur nú yfir í Kazan í Rússlandi. Anton Sveinn McKee tryggði sér í morgun keppnisrétt í undanúrslitum í 100 metra bringusundi. | Þetta var fyrsta sund Antons á mótinu en auk hans keppa þar Snæfríður Sól Jórunnardóttir og Steingerður Hauksdóttir. Anton synti á 57,98 sekúndum og varð þar með fjórtándi inn í undanúrslitin sem fram fara í kvöld klukkan 17:43. Íslandsmet Antons í greininni er 56,30 sekúndur. Eyleifur Jóhannesson, landsliðsþjálfari í sundi, er staddur í Rússlandi ásamt íslensku keppendunum.
Íslensku keppendurnir munu synda næstu þrjá daga en á morgun mun Snæfríður synda 100 metra skriðsund og Steingerður 50 metra baksund.
Íslenska landsliðið í handknattleik er við æfingar hér á landi í landsliðsglugganum þrátt fyrir að engir leikir verði spilaðir. Undirbúningurinn er þar með hafinn fyrir Evrópumeistaramótið í janúar og Aron Pálmarsson, fyrirliði liðsins sem gat ekki tekið þátt á Heimsmeistaramótinu fyrir ári síðan vegna meiðsla, segir hægt að bæta ýmislegt í leik liðsins frá því á því móti til þess að gera betur á EM í janúar.
Íslenska karlalandsliðið í körfubolta fær ekki að spila heimaleiki sína í undankeppni HM 2023 á Íslandi. Laugardalshöll, eini löglegi keppnisvöllur landsins með undanþágu er ónothæf og FIBA samþykkti ekki að veita aðra undanþágu fyrir annan keppnisvöll. KKÍ samdi því um leyfi til að skipta á heimaleik/útileik í leikjaplaninu. Rússar munu þannig taka á móti Íslandi í Sankti Pétursborg 29. nóvember í stað þess að koma til Íslands og vonast er eftir því að heimaleikur Íslands gegn liðinu verði í staðinn 4. júlí 2022. | Anton Sveinn McKee tryggði sér í morgun keppnisrétt í undanúrslitum í 100 metra bringusundi á EM í Kazan í Rússlandi. |
2021 | 78 | Heilbrigðisráðherra Þýskalands varar við faraldri meðal landsmanna sem ekki eru bólusettir við kórónuveirunni. Hann vill herða aðgerðir gegn útbreiðslu veirunnar að nýju. | Jens Spahn, heilbrigðisráðherra Þýskalands, segir að við blasi faraldur meðal þeirra landsmanna sem eru óbólusettir gegn kórónuveirunni. Sums staðar í landinu séu sjúkrarúm á gjörgæsludeildum nú þegar að fyllast af COVID-19 sjúklingum.
Lothar Wieler, yfirmaður Robert Koch-stofnunarinnar í Þýskalandi, og Jens Spahn heilbrigðisráðherra fóru í dag yfir versnandi stöðu faraldursins í landinu. Wieler sagði að fjórða bylgja faraldursins væri komin á fullt skrið í landinu. Spahn bætti því við að sjúkrahúsin stæðu frammi fyrir faraldri meðal óbólusettra landsmanna. Hann sagði að herða yrði sóttvarnarreglur, meðal annars að takmarka aðgang gesta að sjúkrahúsum og hjúkrunarheimilum. Komast yrði hjá því að fólk dæi á heilbrigðisstofnunum eins og gerðist síðastliðinn vetur. Þá sagði hann að örvunarbólusetning gengi of hægt. Frá því að ákveðið var að bjóða upp á hana fyrir þremur mánuðum hefðu einungis tvær milljónir landsmanna fengið hana.
Til að bæta gráu ofan á svart er verkfall opinberra starfsmanna yfirvofandi alls staðar í Þýskalandi nema í sambandsríkinu Hesse. Útlit er fyrir að það bitni hart á heilbrigðisgeiranum, þar sem rannsóknarstofur kunna að lokast í tugatali. Um það bil 4.500 rúm á gjörgæsludeildum eru ónotuð um þessar mundir vegna skorts á starfsfólki. Þess er krafist að mánaðarlaun heilbrigðisstarfsfólks hækki um þrjú hundruð evrur á mánuði, rúmlega 45 þúsund krónur. | Heilbrigðisráðherra Þýskalands varar við kórónuveirufaraldri meðal óbólusettra landsmanna. Hann vill herða aðgerðir að nýju gegn útbreiðslu veirunnar. |
2021 | 78 | Formenn aðildarfélaga Starfsgreinasambandsins lýsa yfir miklum áhyggjum af hækkun stýrivaxta á þessu ári og segja að það geti leitt til þess að samningar á almennum vinnumarkaði bresti. | Mikil áhersla var lögð á lækkun stýrivaxta í lífskjarasamningunum sem voru undirritaðir í apríl 2019. Vextir voru þá fjögur og hálft prósent en voru komnir niður í 0,75 prósent í lok síðasta árs. Á þessu ári hefur Seðlabankinn hins vegar hækkað vexti í þrígang og eru nú eitt og hálft prósent.
Í ályktun formannafundar Starfsgreinasambandsins, sem haldinn var í gær, er lýst yfir miklum áhyggjum af þróun mála. Formennirnir telja að frekari hækkun geti leitt til þess að samningar á almennum vinnumarkaði bresti.
Hækkun stýrivaxta fara beint út í vaxtakjörin sem okkar fólk nýtur við að borga af sínum húsnæðislánum og þau hækka þá. Það var ein af grunnforsendum við lífskjarasamninginn á sínum tíma að ríkisvaldið og Seðlabankinn myndu beita tólum og tækjum til að halda vöxtum lágum.
Það hefur gengið eftir að mestum hluta. Þeir eru að hækka núna og við höfum af því miklar áhyggjur og það hefur ofboðslega mikil áhrif á kjör fólks í landinu
Samninganefnd Alþýðusambands Íslands og framkvæmdastjórn Samtaka atvinnulífsins ákváðu að nýta ekki uppsagnarákvæði lífskjarasamningsins við endurskoðun í haust. Samningurinn rennur því út eftir eitt ár. Flosi segir þó ljóst að þetta muni hafa áhrif þegar gengið verður til nýrra viðræðna á næsta ári.
En það er rétt að hafa þetta í huga að ef að forsendur samningsins ganga ekki eftir og það sem um var samið.
Og ríkisstjórnin og stjórnvöld standa ekki við það sem þau lofuðu og það er ekki allt í því uppfyllt þá hefur það áhrif bæði á samninginn og þær kjaraviðræður sem eru að fara í gang á næsta ári | Formenn aðildarfélaga Starfsgreinasambandsins lýsa yfir miklum áhyggjum af hækkun stýrivaxta á þessu ári. Það geti leitt til þess að samningar á almennum vinnumarkaði bresti. |
2021 | 79 | Formaður undirbúningskjörbréfanefndar vegna talningar atkvæða í Norðvesturkjördæmi telur allt of snemmt að segja til um hvenær niðurstaða nefndarinnar liggur fyrir. Enn sé verið að greina gögn vegna málsins. | Nefndin hefur fundað stíft síðan hún tók til starfa fyrir rúmum fjórum vikum en kærufrestur rann út síðastliðinn föstudag. Sextán kærur bárust nefndinni, langflestar vegna talningar í norðvesturkjördæmi. Birgir Ármannsson þingmaður Sjálfstæðisflokksins og formaður undirbúningskjörbréfanefndar segir talsverða vinnu vera eftir og því sé allt of snemmt að segja til um hvenær niðurstaða liggi fyrir. Fundað verði alla vikuna og síðan eigi nefndin eftir að komast að niðurstöðu. Forsætisráðherra hefur sagt að þing verði ekki sett fyrr en niðurstaða nefndarinnar liggur fyrir og að ný ríkisstjórn og nýr stjórnarsáttmáli verði ekki kynnt fyrir þann tíma. Stjórnarmyndunarviðræðum miðar vel að sögn formanna stjórnarflokkanna. | null |
2021 | 79 | Ríkari kröfur eru gerðar til lögreglumanna vegna eðlis starfans, segir Halla Bergþóra Björnsdóttir lögreglustjóri á höfuðborgarsvæðinu. Hún segist ekki geta tjáð sig um ábendingar vegna umdeildra ummæla lögreglumanns á samfélagsmiðlum. | Embætti lögreglunnar á höfuðborgarsvæðinu bárust nýverið ábendingar vegna ummæla lögreglumanns um ásakanir á hendur tónlistarmanninum Ingólfi Þórarinssyni, auk ummæla um þolendur kynferðisofbeldis.
Halla Bergþóra sagði í Morgunútvarpinu á Rás 2 í morgun að opinberir starfsmenn hafi tjáningarfrelsi eins og aðrir, en mannréttindadómstóll hafi sagt að það sé eðlilegt og viðurkennt að leggja megi hömlur á tjáningarfrelsi vegna eðlis starfa.
Rökin fyrir takmörkun á tjáningarfrelsi hjá okkur er að við þurfum að njóta trausts almennings,
og almenningur þarf að geta treyst því að við leysum okkar skyldur af hendi af hlutleysi,
Þá kom fram að bæði í lögum um lögreglu og siðareglum lögreglumanna eru ákvæði um að lögreglumenn eigi ekki að aðhafast neitt sem geti valdið vafa um óhlutdrægni þeirra. Þeir verði að gæta orða sinna í hvívetna, þar á meðal við skoðanaskipti á samfélagsmiðlum.
Halla Bergþóra sagði að brot á siðareglum væru skoðuð í hverju tilviki fyrir sig, með tilliti til þess hvað hægt væri að gera og hvað mætti gera. | Lögreglustjórinn á höfuðborgarsvæðinu segir að lögreglumenn verði að gæta orða sinna í hvívetna, þar á meðal við skoðanaskipti á samfélagsmiðlum. Ríkari kröfur séu gerðar til lögreglunnar vegna eðlis starfans. |
2021 | 79 | Forseti ASÍ á von á að Sólveig Anna Jónsdóttir tilkynni um afsögn sem annar varaforseti ASÍ fljótlega. Hún býst við að málefni Eflingar verði rædd á fundi miðstjórnar ASÍ á morgun. | Efling er aðildarfélag ASÍ og hefur Sólveig Anna Jónsdóttir, fráfarandi formaður Eflingar, gegnt embætti annars varaforseta. Drífa Snædal, forseti ASÍ, segir að Sólveig Anna hafi ekki enn sagt af sér. Hún á þó von á að það verði fljótlega.
Drífa gerir ráð fyrir því að málefni Eflingar verði rædd á Miðstjórnarfundi ASÍ á morgun. Þar sem Sólveig Anna hefur ekki sagt af sér hefur hún verið boðuð á fundinn. Segi hún af sér eða boði forföll er Agnieszka Ewa Ziolkowska varamaður hennar og situr þá fundinn. Drífa vill ekki svara því hversu lengi ASÍ hefur verið kunnugt um væringar á skrifstofu Eflingar en segir að sambandið ætli ekki að hlutast til um þau mál nema þess verði óskað.
Fréttastofa hefur ítrekað reynt að ná tali af Sólveigu Önnu og Viðari Þorsteinssyni í gær og í dag, án árangurs. Hvorki símtölum né skriflegum skilaboðum hefur verið svarað. Þau hafa hins vegar birt reglulegar færslur á Facebook, bæði um málefni Eflingar og önnur mál. | Sólveig Anna Jónsdóttir hefur ekki sagt af sér embætti annars varaforseta ASÍ en forseti sambandsins á von á að hún tilkynni fljótlega um afsögn. Mál Eflingar verða til umræðu á miðstjórnarfundi ASÍ á morgun. |
2021 | 79 | Rúmlega eitt hundrað þjóðarleiðtogar á loftslagsráðstefnu Sameinuðu þjóðanna hafa sammælst um að stöðva eyðingu skóga í heiminum fyrir árið 2030. Brasilíumenn eru þeirra á meðal. | Á annað hundrað þjóðarleiðtogar sem sitja loftslagsráðstefnu Sameinuðu þjóðanna sammæltust í dag um að stöðva eyðingu skóga í heiminum fyrir árið 2030. Stofna á sjóð til að bæta þeim skaðann sem þurfa að hætta að ganga á skógana. Umhverfisverndarsinnar fagna, en eru efins um efndirnar.
Í fréttum frá ráðstefnunni í Glasgow er sérstaklega tekið fram að Brasilíumenn séu meðal þeirra sem undirrituðu sáttmála um skógareyðinguna. Þeir hafa gengið hart fram á undanförnum árum í eyðingu skógar á Amazonsvæðinu. Boris Johnson, gestgjafi ráðstefnunnar, sagði þegar hann kynnti áætlunina að verulegu máli skipti að hætta að ganga á skógana ef markmiðin um að draga úr losun gróðurhúsalofttegunda ættu að nást. Einkum er sjónum beint að Amazon regnskógunum í Suður-Ameríku, skógum í norðurhluta Kanada og regnskógum í Kongó í Afríku.
Áformað er að stofna rúmlega nítján milljarða dollara sjóð sem á bæta þeim skaðann sem verða að hætta eyðingu skóga. Fé í hann kemur úr opinberum sjóðum og einkageiranum.
Umhverfisverndarsinnar fagna áformunum en benda á að tímaramminn sé of langur. Eyðingu skóganna verði að stöðva sem allra fyrst til þess að bjarga lungum heimsins. Þá minna umhverfissérfræðingar á að áður hafi verið samþykkt að hætta að ganga á skógana fyrir árið 2014, en við þær heitstrengingar hafi ekki verið staðið. | Rúmlega hundrað þjóðarleiðtogar á loftslagsráðstefnu Sameinuðu þjóðanna hafa sammælst um að stöðva eyðingu skóga í heiminum fyrir árið 2030. Brasilíumenn eru þeirra á meðal. |
2021 | 79 | Geðlestin fer nú um landið og fræðir grunn- og framhaldsskólanema um geðheilsu með þeim skilaboðum að við búum öll við geð, rétt eins og við erum með hjarta. | Þetta er í fyrsta skipti sem Geðlestin heimsækir grunn- og framhaldsskóla landsins. Lestin er nú á Vestfjörðum og fer þaðan norður í land. Grímur Atlason er framkvæmdastjóri Geðhjálpar, sem stendur fyrir verkefninu ásamt hjálparsíma Rauða krossins. Hann segir að heimsóknir Geðlestarinnar séu hugsaðar sem upphafið á fræðslu fyrir nemendur um geðheilsu og geðrækt.
Hugmyndin er að koma með geðræktandi verkefni sem þau geta nýtt sér með kennurum. Foreldrar eða forráðamenn geta farið og nýtt sér það sem við erum að bjóða upp á. Þetta eru svona einhvers konar kveikjur sem hægt er að nota til þess að huga að geðheilsunni.
Heimsóknir Geðlestarinnar eru byggðar upp af fyrirlestrum og myndböndum, umræðu og tónlistaratriðum. Grímur segir mikilvægt að byrja geðfræðslu sem allra fyrst og að hefja samtalið strax á unga aldri. Heimsóknirnar hafi gengið vel og krakkarnir séu móttækilegir fyrir skilaboðunum.
Það koma mjög margar áhugaverðar spurningar sem skipta máli og er gott að geta svarað.
Skilaboðin eru þau að við búum öll við geð rétt eins og við erum með hjarta. Jafn eðlilegt eigi að vera að huga að geðheilsu sinni og líkamlegri heilsu.
Jafnvel þegar maður þarf að leita sér hjálpar, og mikilvægt að gera það að sjálfsögðu, en að fatta það að þótt maður fái kvef þá er maður ekki kvef. Og frunsu þá er maður ekki frunsa. Það er svo mikilvægt að fara inn í þetta strax, maður átti sig á þessu. | null |
2021 | 79 | Þing Norðurlandaráðs stendur nú í Kaupmannahöfn. Efling norræns samstarfs eftir bakslag í faraldrinum er þar efst á baugi. | Hvað lærdóm geta Norðurlöndin dregið af kórónuveirufaraldrinum og hvernig á að efla samstarf á sviði neyðarviðbúnaðar til frambúðar? Þetta er yfirskrift þings Norðurlandaráðs sem haldið er í Kaupmannahöfn um þessar mundir. Ýmsum þykir sem faraldurinn hafi sýnt fram á að norrænt samstarf sé nánara í orði en á borði þegar á hólminn er komið fari ekki mikið fyrir samnorrænni hugsun. Landamæralokanir og ferðabönn vitni um það.
Þingið hófst í gær og stendur fram á fimmtudag. Í gær náðist samkomulag um fjárhagsáætlun samstarfsins fyrir næsta ár en nokkur styrr hafði staðið um hana. Útlit hafði verið fyrir niðurskurð á sviði mennta- og menningarmála til að rýma fyrir útgjöldum til grænna verkefna. Það leystist þó þegar ákveðið var að nýta fé sem gekk af í fyrra, þegar menningarsamstarf var í mýflugumynd.
Forsætisráðherrar Norðurlandanna eru væntanlegir til Kaupmannahafnar síðar í dag, eftir stutta viðkomu á loftslagsráðstefnu Sameinuðu þjóðanna í Glasgow. Þeir funda í Kristjánsborgarhöll í fyrramálið og koma því næst fyrir drottningu. | null |
2021 | 79 | Á sama tíma og það vantar sálfræðinga fá nýútskrifaðir sálfræðingar ekki starfsleyfi þar sem verklega þjálfun vantar í nám sálfræðinga á Íslandi. Námið hér á landi stenst ekki þær kröfur sem gerðar eru á hinum Norðurlöndunum. | Reglugerð um starfsleyfi sálfræðinga frá 2012 kveður á um verklega þjálfun meistaranema. Sú þjálfun er hins vegar hvergi í boði og nú fá nýútskrifaðir sálfræðingar ekki starfsleyfi en fram að þessu hefur verið veitt undanþága frá þessari kröfu. Tryggvi Guðjón Ingason, formaður Sálfræðingafélags Íslands, segir að ýmsar tillögur hafi komið fram um hvernig útfæra skuli verklegan þátt námsins. Boltinn sé hjá heilbrigðisráðuneytinu.
Nýlega var send inn sú hugmynd af hálfu heilbrigðisráðuneytisins að taka þetta út, sem er bara algjörlega útilokað af okkar hendi þar sem það myndi þá ekki uppfylla þær kröfur sem aðrar þjóðir gera til löggildra sálfræðinga.
Tryggvi segir óásættanlegt að námið hér á landi standist ekki kröfur annarra landa og málið verði ekki leyst með því að slaka á kröfunum eins og ráðuneytið hafi lagt til. Afleiðinganna sé þegar orðið vart því heilbrigðisstarfsfólk sem áður fékk sjálfkrafa starfsleyfi á Norðurlöndunum, fær það ekki lengur.
Nú lenda Íslendingar í því að fara í gengum sömu síu og allar aðrar þjóðir í Evrópu og ef það vantar eitthvað upp á menntunina í viðkomandi landi er líklegt að fólk lendi í vandræðum með að fá starfsréttindi. Og þannig er staðan núna? Við höfum fengið fréttir af því að minnst tveir sálfræðingar hafi lent í vandræðum með að fá starfsréttindi í Svíþjóð, til að mynda, út af starfsþjálfunarári.
Heilbrigiðsráðuneytið bendir á menntamálaráðuneytið sem ekki segist bera ábyrgð á reglugerð heilbrigisráðuneytisins. Tryggvi segir að Sálfræðingafélagið geri þá kröfu að ráðuneytin finni lausn, því ekki sé hægt að bíða lengur.
Það er vöntun á sálfræðingum inni á öllum stofnunum, og það eru til dæmis tveir sálfræðingar sem nýlega útskrifuðust sem fá ekki starfsleyfi, geta ekki farið að starfa. Þannig að þetta er bara hnútur sem þarf að leysa strax. | Nýtútskrifaðir sálfræðingar fá ekki starfsleyfi hér á landi þar sem verklega þjálfun vantar í námið. Minnst tveir sálfræðingar hafa lent í vandræðum í Svíþjóð því íslenska námið stenst ekki þær kröfur sem gerðar eru annars staðar á Norðurlöndunum. |
2021 | 80 | Ein leið til að vekja athygli á umhverfismálum er að blanda saman vísindum og listum. Það er eitt af markmiðum sýningar á Skagaströnd um rekavið sem lifandi gagnabanka. | Tveir þýskir listamenn, Ines Meier og Inka Dewitz, halda úti vefsíðu um rekavið á Íslandi sem styrkt er meðal annars af Loftslagssjóði. Þar er að finna fróðleik um nýtingu rekaviðar og þær upplýsingar sem hann getur gefið okkur, til dæmis um loftslagsbreytingar. Hluti af verkefninu er sýning sem opnuð hefur verið í listamiðstöðinni Nesi. Þar er sýnd heimildarmynd um rekavið sem lifandi gagnabanka og svo er listsýning á munum unnum úr rekaviði.
Guðbjörg Eva Guðbjartsdóttir, stjórnarformaður listamiðstöðvarinnar segir að Íslendingar gefi hvorki rekaviði nægan gaum né þeim upplýsingum sem hann getur veitt okkur.
Það er hægt að sjá hvaðan rekaviðurinn er að koma, hvernig hafstraumurinn er að bera hann hingað. Hversu gamall hann er. Svo er það hlýnun jarðar, og hækkun hitastigsins. Þá bráðna jöklar og allt í einu koma í ljós alls konar rekaviðadrumbar sem fara
svo allt í einu að fljóta um og skila sér hingað.
Guðbjörg Eva segir að á borð þeirra hafi meðal annars komið um 12.000 ára trumbur.
Ég held að þetta sé bara flott verkefni til að vekja einmitt upp þessar spurningar hjá fólki og pæla í því hvar rekaviður tengist inn í loftslagsbreytingar. Kannski fólk fari að fylgjast betur
með því hvernig það er að skila sér upp í fjörurnar.
Verkefnið Rekaviður er líka hvatning til allra um að taka þátt í sköpun verka úr rekaviði og til að leggja sitt af mörkum í skógrækt sem mótvægi við loftslagsbreytingar. | null |
2021 | 80 | Stykkishólmsbær vill verða aðgengilegri fyrir nýja íbúa, sérstaklega þau sem eru af erlendu bergi brotin. Meðal annars með því að veita börnum innflytjenda styrk til að stunda íþróttastarf. | Innflytjendum á Íslandi hefur fjölgað mikið síðustu áratugi og eru nú rúmlega fimmtán prósent allra landsmanna. Í Stykkishólmi hefur nú verið skipaður starfshópur með það að markmiði að gera samfélagið aðgengilegra fyrir nýbúa, með sérstakri áherslu á innflytjendur. Aðgerðirnar eiga að ná til samfélagsins í heild; sveitarfélags, félagasamtaka og atvinnulífs.
Kvenfélagið, Lionsklúbburinn, íþróttafélagið til þess að taka á móti fólki. Vera opin fyrir því að taka á móti nýjum íbúum þannig að þau aðlagist sem fyrst í samfélaginu þannig að við bjóðum alla velkomna með afdrifaríkari hætti.
Segir Jakob Björgvin Jakobsson, bæjarstjóri. Í Stykkishólmi er hlutfall innflytjenda um það bil jafnt því sem er á landsvísu, eða um og yfir fimmtán prósent og eru 23 prósent barna í sveitarfélaginu tví- eða fjöltyngd. Sýnin sé að með nýrri stefnu um móttöku nýrra íbúa geti þau sem flytja í Hólminn leitað til sveitarfélagsins við komu.
Ráðhúsið setur þá af stað ákveðið ferli sem tekur á móti fólkinu. Þú getur fengið borgað fyrir börnin þín hjá Snæfelli, íþróttafélaginu, þannig að þau fara strax í íþróttir börnin því við viljum sérstaklega ná utan um þann hóp. Síðan er það kvenfélagið eða einhver íbúi sem er af erlendu bergi brotinn sem tekur að sér fjölskylduna í viðtöl og annað og hjálpar þeim að aðlagast. Þannig það eru þessir verkferlar sem við erum að innleiða hérna í Stykkishólmi með þá áherslu á fjölmenninguna. | null |
2021 | 80 | Framkvæmdastjóri Félags atvinnurekenda fagnar breyttri verðskrá Póstsins sem afnemur sama pakkaverð um land allt. Þjónustan hafi sums staðar verið undirverðlögð og grafið undan einkareknum fyrirtækjum sem sinna flutningum. | Alþingi hefur verið gert afturreka með lög sem áttu að tryggja sama verð fyrir flutning á pökkum með Póstinum um allt land. Ný verðskrá, sem tekur gildi í dag, hækkar verð á landsbyggðinni þangað sem dýrara er að flytja böggla en lækkar verð innan höfuðborgarsvæðisins. Ólafur Stephensen, framkvæmdastjóri Félags atvinnurekenda, segir að lögbrot hafi viðgengist.
Það er verið núna að bæta úr ólögmætu ástandi sem hefur ríkt undanfarna 20 mánuði eða frá því í ársbyrjun 2020. Alþingi breytti lögum og ákvað að Pósturinn skyldi bjóða sama verð á pakkasendingum um allt land. Það verð sem Pósturinn ákvað var undir raunkostnaði sem er brot á póstlögunum. Og þýddi það í rauninni að Pósturinn fór fram á það við stjórnvöld að þau niðurgreiddu samkeppni hans við einkarekin fyrirtæki í pakka- og vöruflutningum. Mörg hver lítil og meðalstór fyrirtæki sem starfa á afmörkuðum svæðum á landsbyggðinni. Breytingin var sögð gerð í þágu byggðastefnu en það er náttúrulega skrítnasta byggðastefna sem hugsast getur að grafa undan rekstri fyrirtækja úti um land með því að ríkisfyrirtæki undirverðleggi þjónustu sína. Það verður nú æ áleitnari spurning hvort við yfirleitt þurfum þetta ríkisrekna póstfyrirtæki. Hvort er ekki einfaldlega hægt að sinna þeim svæðum sem ekki fengju þjónustu öðruvísi með þjónustusamningum við einkarekin fyrirtæki. | Framkvæmdastjóri Félags atvinnurekenda fagnar breyttri verðskrá Póstsins sem afnemur sama pakkaverð um land allt. Þjónustan hafi sums staðar verið undirverðlögð og grafið undan einkareknum fyrirtækjum sem sinna flutningum. |
2021 | 80 | Á annað hundrað þjóðarleiðtogar eru komnir til Glasgow í Skotlandi, eða á leið þangað, til að taka þátt í COP26, loftslagsráðstefnu Sameinuðu þjóðanna. Gestgjafinn Boris Johnson segir að grípa verði til aðgerða þegar í stað. | Yfir hundrað og tuttugu þjóðarleiðtogar eru komnir til Glasgow í Skotlandi til að taka þátt í tveggja daga leiðtogafundi um loftslagsmál. Nokkra vantar í hópinn, þar á meðal forseta Kína. Hann ætlar ekki að ávarpa fundinn um fjarbúnað, heldur láta sér nægja að senda skriflega yfirlýsingu.
Gestgjafi fundarins, Boris Johnson forsætisráðherra Bretlands, talaði tæpitungulaust þegar hann bauð leiðtogana velkomna klukkan tólf á hádegi. "Klukkuna vantar eina mínútu í miðnætti - sagði hann. Við verðum að grípa til aðgerða núna."
"Ef við lítum loftslagsbreytingar ekki alvarlegum augum í dag verður of seint fyrir börnin okkar að gera það á morgun, sagði Boris Johnson enn fremur."
Loftslagsráðstefna Sameinuðu þjóðanna, COP26, hófst í Glasgow í gær og stendur til 12. nóvember. Segja má að leiðtogar G20 ríkjanna svonefndu hafi þjófstartað þegar þeir komu saman til tveggja daga fundar í Rómarborg um helgina. Þar náðu þeir samkomulagi um það lykilmarkmið að takmarka hlýnun jarðar við eitt og hálft stig. Í yfirlýsingu fundarins er aðgerðum lofað vegna brennslu kola, en ekki sett fram skýr markmið um hvernig vinna eigi upp þá losun sem eftir er með mótvægisaðgerðum. Um áttatíu prósent af losun gróðurhúsalofttegunda kemur frá G20 ríkjunum.
Margir hafa lýst yfir efasemdum um árangur af loftslagsráðstefnunni. Furðu þykir sæta að Xi Jinping, forseti Kína, mæti ekki til leiðtogafundarins. Hann ætlar ekki einu sinni að ávarpa hann um fjarbúnað heldur lætur hann nægja að senda skriflega yfirlýsingu. | Á annað hundrað þjóðarleiðtogar eru komnir til Glasgow í Skotlandi, eða á leið þangað, til að taka þátt í COP26, loftslagsráðstefnu Sameinuðu þjóðanna. Gestgjafinn Boris Johnson segir grípa verði til aðgerða þegar í stað. |
2021 | 80 | Mikil spenna var í 16 liða úrslitum bikarkeppni karla í körfubolta í gærkvöldi. Stjarnan marði Tindastól í úrvalsdeildarslag á Sauðárkróki. | Stjarnan hafði góða forystu þegar leikur þeirra gegn Tindastóli var vel rúmlega hálfnaður í gærkvöldi og voru Garðbæingar mest 16 stigum yfir. Heimamenn í Tindastóli svöruðu þó fyrir sig og þeir minnkuðu muninn í eitt stig á lokamínútunni og áttu lokasóknina. Hana náðu þeir þó ekki að nýta sem skildi og því vann Stjarnan eins stigs sigur, 79-78, og tryggði sér sæti í 8-liða úrslitum. Bikarmeistarar Njarðvíkur komust sömuleiðis áfram í gærkvöldi með sigri á Álftanesi, 100-84, og þá vann Grindavík Hött 86-74 og Valur lagði Breiðablik 78-68.
16-liða úrslitum karla lýkur í kvöld með fjórum leikjum og verður viðureign Keflavíkur og KR sýnd beint á RÚV 2 klukkan 19:30.
16-liða úrslitum kvenna lauk í gær og komust Haukar, Njarðvík, ÍR, Stjarnan, Hamar-Þór, Snæfell, Fjölnir og Breiðablik áfram í 8-liða úrslitin.
Annie Mist Þórisdóttir varð önnur á sterku CrossFit móti í Texas í Bandaríkjunum í gærkvöldi. Hún var með forystuna fyrir lokadaginn en á endasprettinum komst heimsmeistari síðustu fimm heimsmeistaramóta, Tia-Clair Toomey frá Ástralíu, upp fyrir Anníe og sigraði. Katrín Tanja Davíðsdóttir og Þuríður Erla Helgadóttir kepptu einnig á mótinu og varð Katrín 15. og Þuríður 17. Í karlaflokki var Björgvin Karl Guðmundsson meðal keppenda og eftir stórgóðan lokadag varð hann fjórði. Heimsmeistarinn Justin Medeiros frá Bandaríkjunum sigraði.
Enska fótboltaliðið Tottenham rak í morgun þjálfara sinn, Portúgalann Nuno Espirito Santo. Hann entist ekki lengi í starfi því hann var aðeins ráðinn þjálfari liðsins í júní síðastliðnum. Eftir góða byrjun á leiktíðinni fór heldur að síga á ógæfuhliðinu hjá Tottenham og tapaði liðið 3-0 gegn Manchester United á laugardag. Það var sjötta tapið í síðustu sjö leikjum og er Tottenham í 8. sæti deildarinnar og nú án þjálfara. Ítalinn Antonio Conte er efstur á blaði forráðamanna félagsins, en hann var það líka í júní þegar Nuno var ráðinn. Þá náðist ekki samkomulag við Conte en bjartsýni ríkir hjá Tottenham um að nú verði hægt að sannfæra hann um að taka við liðinu. | null |
2021 | 80 | Formaður Skotfélags Akureyrar segir að ekki sé hægt að banna rjúpnaskyttum að ganga á veiðislóð fyrir hádegi þótt sjálf rjúpnaveiðin megi ekki hefjast fyrr en klukkan tólf. Fyrsti dagur rjúpnaveiða er í dag og þar sem hann ber upp á mánudag fara væntanlega færri til veiða en væri fyrsti veiðidagur á laugardegi. | Ég ætla ekki í dag og ekki á morgun. Ég ætla ekki að taka mér heilan dag í fríi í vinnu til þess að skreppa í örfáa klukkutíma. Í mínum nærhópi hef ég heyrt það að menn ætli ekki í dag. Menn ætli að hinkra kannski eftir helginni, en svo er veðurglugginn um helgina ekkert sérstakur.
Þetta segir Ómar Jónsson, veiðimaður og formaður Skotfélags Akureyrar. Eins og fram hefur komið breytti umhverfisráðherra reglum um rjúpnaveiðar á þann veg að nú má ekki hefja leit eða veiði á rjúpu fyrr en klukkan tólf, þá daga sem heimilt er að veiða. Veiðitíminn er eins og áður frá fyrsta til þrítugasta nóvember og aðeins má veiða fjóra daga í viku, frá föstudegi til þriðjudags. Ómar segist ekki túlka þessa reglugerð þannig að það sé bannað að ganga af stað og koma sér á veiðislóð fyrir hádegi.
Þér er frjálst að fara ferða þinna um allt land fótgangandi. Og ég held að menn ætli að túlka þetta þannig, þeir rölta á veiðslóð og bíða átekta til klukkan tólf. Ég held að menn ætli ekkert að hugsa þettta þannig að þú megir ekki hreyfa þig úr bíl fyrr en í hádeginu
Hann gagnrýnir hve seint ráðherra gerði þessar breytingar, aðeins þremur dögum áður en veiðitíminn hófst.
Þetta getur ekki gengið svona. Það átti bara að láta vísindin ráða og halda okkur við það núna og sjá hvort við kæmumst ekki í gengum þessa niðursveiflu eins og veiðin var. Ég held að það verði engin mótmæli, menn náttúrulega mótmæla á netinu og annað, en láta þetta yfir sig ganga. Það er ekkert sem við veiðimenn getum breytt, nema ganga snyrtilega um náttúruna. | Formaður Skotfélags Akureyrar segist ekki líta svo á að rjúpnaskyttum sé bannað að ganga á veiðislóð fyrir hádegi þótt sjálf rjúpnaveiðin megi ekki hefjast fyrr en klukkan tólf. Fyrsti dagur rjúpnaveiða er í dag. |
2021 | 80 | Ríkisstjórn Frjálslynda lýðræðisflokksins fór með sigur af hólmi í þingkosningum í Japan í gær. Flokkurinn er hófsamur íhaldsflokkur sem hefur verið nær samfellt við völd í landinu frá því að hann var stofnaður árið 1955. Hann tryggði sér hreinan meirihluta í neðri deild þingsins, 261 af 495 fulltrúum. | Samstarfsflokkurinn Komeito, húmanistaflokkur með rætur í búddisma, uppskar 32 þingsæti. Hvort nýkjörinn forsætisráðherra og formaður Frjálslyndra, Kishida Fumio, kýs að hafa Komeito áfram í stjórninni á eftir að koma í ljós. Kishida var kjörinn formaður flokksins eftir að Yoshihide Suga sagði af sér vegna mikillar óánægju kjósenda með frammistöðu hans og ríkisstjórnar hans í heimsfaraldrinum. Það breytir því ekki að Japanar virðast treysta flokki hans og arftaka betur en stjórnarandstöðunni til að takast á við farsóttina og afleiðingar hennar á öllum sviðum samfélagsins, eins og úrslit kosninganna staðfesta. Demókratar, flokkur jafnaðarmanna og stærsti stjórnarandstöðuflokkurinn, tryggði sér 96 þingsæti, og Nippon Ishin, popúlískur frjálshyggjuflokkur er enn þriðji stærsti flokkurinn á japanska þinginu með 41 þingmann. Ekki er reiknað með miklum áherslubreytingum í stjórn landsins eftir þessar kosningar. | null |
2021 | 81 | 26. loftslagsráðstefna Sameinuðu þjóðana er hafin. Hún var sett í Glasgow fyrir hádegi í dag en formlegar viðræður þjóðarleiðtoga og sendinefnda hefjast á morgun. Forsætisráðherra Bretlands segir enga von til þess að þar náist samkomulag um aðgerðir sem takmarka hlýnun jarðar við 1,5 gráður. | Boris Johnson forsætisráðherra Bretlands er í Róm á leiðtogafundi G20 þar sem hefur reynst torvelt að ná samkomulagi um aðgerðir í loftslagsmálum.
Where we stand today there is no chance of stopping climate change next week. There is no chance of getting an agreement next week to limit climate change to 1,5 degrees.
Eins og staðan er í dag er engin von um að ná samkomulagi um takmarka hlýnun jarðar við 1,5 gráður í næstu viku, sagði Johnson í viðtali við bresku sjónvarpsstöðina ITV í gær.
What we could conceivably do if everybody gets their act toghether. What we could to is get an agreement that means that COP26 in Glasgow is a waystation that allowes us to end climate change and allowes us keep alive that dream of restricting the growth to 1,5 degrees.
Ef allir taki sig saman í andlitinu væri mögulegt að ná samkomulagi sem þýðir að COP26 í Glasgow gæti markað áfanga sem gerði það kleift að stöðva loftslagsbreytingar og halda draumnum um 1,5 gráður lifandi, segir Johnson. Glasgow-ráðstefnan átti að fara fram í fyrr en var frestað vegna faraldursins. Hún var sett í morgun en formlegar viðræður leiðtoga og sendinefnda frá nærri 200 ríkjum hefjast á morgun. Markmiðið er að ná samstöðu um aðgerðir sem eiga að halda hlýnun jarðar innan einnar og hálfrar gráðu miðað við meðalhitastig við upphaf iðnbyltingar. Sem stendur hefur jörðin hlýnað um 1,1 til 1,2 gráður og hlutfall koltvísýrings hefur aukist um fimmtíu prósent. Von er á fleiri en 25 þúsund manns til Glasgow í tengslum við ráðstefnuna og stendur hún í tvær vikur. | Loftslagsráðstefna Sameinuðu þjóðanna var sett í Glasgow í Skotlandi í morgun. Forsætisráðherra Bretlands segir enga von um að ná samkomulagi um aðgerðir sem takmarka hlýnun jarðar við 1,5 gráður. |
2021 | 81 | Mikill erill var hjá lögreglu og sjúkraflutningafólki á höfuðborgarsvæðinu í nótt. Lögreglumenn fóru úr einu útkalli í annað og hálfur sjúkrabílaflotinn var í miðborg Reykjavíkur. | Útköll lögreglunnar voru út um allt höfuðborgarsvæðið og af öllu tagi. Tíu manns gistu fangageymslur og 117 mál eru skráð í bækur lögreglunnar frá klukkan fimm í gær til klukkan fimm í morgun. Útköllin voru vegna hávaða í heimahúsum, drykkjuláta og slagsmála, en einn var handtekinn fyrir að ráðast á dyravörð í miðborg Reykjavíkur, annar fyrir að ógna fólki með hamri í austurborginni og einn var handtekinn í fjölbýlishúsi í Kópavogi grunaður um brot á vopnalögum, en ekki fékkst uppgefið hjá lögreglu hvers konar vopn maðurinn var með. Við þetta bættust umferðalagabrot eins og hraðakstur og akstur undir áhrifum og fleira. Að sögn lögreglunnar var farið úr einu útkalli í annað og talstöðin þagnaði varla. Sjúkraflutningamenn á höfuðborgarsvæðinu höfðu einnig í nógu að snúast.
Já, það var töluvert mikið álag, sérstaklega á milli tólf og þrjú í nótt og miðbærinn tók upp ansi mikið af okkar mannskap.
Þetta voru slys og veikindi sem að bílarnir voru sendir í.
Segir Lárus Björnsson aðstoðarvarðstjóri hjá Slökkviliði höfuðborgarsvæðisins. Um tíma var álagið það mikið að hálfur sjúkrabílaflotinn var í útkalli.
Já, það var hálfur flotinn úti af mönnuðum sjúkrabílum í einu niðri í bæ á milli tólf og þrjú, ekki allan tímann á milli tólf og þrjú, en á tímabili var hálfur flotinn úti.
Hálfur flotinn er sex bílar og tólf menn, sem þýðir að þá eru aðrir sex bílar eftir og tólf menn og þrír til viðbótar til að sinna brunaútköllum.
Ef að eitthvað stórt gerist í slökkviþætti þá erum við illa mannaðir þegar svoleiðis gerist.
Bæði Lárus og lögreglan, sem fréttastofan ræddi við, telja skýringuna vera að fólk er orðið skemmtanaþyrst, takmörkunum hefur verið aflétt og skemmtistaðir eru opnir lengur, auk þess sem einhverjir hafi verið búnir að fá útborgað.
Þá rannsakar lögreglan á Akureyri hvort að þremur hafi verið byrluð ólyfjan í nótt. Kona fannst rænulítil í miðbænum og var flutt á sjúkrahús og vinahópur fór með karl og konu á sjúkrahús eftir að þeim þótti eitthvað athugavert við líðan þeirra. Árni Páll Jóhannesson aðalvarðstjóri sagði í samtali við fréttastofuna að rannsókn málsins væri á frumstigi, en fólkið var allt sent í blóðprufu. | Mikill erill var hjá lögreglu og sjúkraflutningafólki á höfuðborgarsvæðinu í nótt. Lögreglumenn fóru úr einu útkalli í annað og hálfur sjúkrabílaflotinn var í miðborg Reykjavíkur. |
2021 | 81 | Ætli Íslendingar sér að standa við markmið um kolefnishlutleysi árið 2040, nemur kostnaður við um 300-500 milljörðum króna að lágmarki. Þetta sagði Jón Ágúst Þorsteinsson, forstjóri Klappa, í Silfrinu í dag. Hann segir það vandasamt verkefni stjórnvalda að tapa ekki yfirsýn í málaflokknum. | null | null |
2021 | 81 | Bandaríski kvikmyndaleikarinn Alec Baldwin tjáði sig við fjölmiðlafólk í fyrsta sinn í gær eftir atvik á tökustað á dögunum þar sem hann varð kvikmyndatökumanninum Halynu Hutchings að bana með voðaskoti. Baldwin sagðist ekki mega tjá sig um rannsóknina að neinu leyti að beiðni lögreglu. | Alec Baldwin er staddur í Vermont ásamt fjölskyldu sinni. Hann var að keyra um í bænum Manchester og var eltur af svokölluðum papparössum. Hann ákveður að stöðva bíllinn og stígur út ásamt eiginkonu sinni Hilariu Baldwin.
I am not allowed to make any comments because it´s an ongoing investigation. I have been ordered by the sherrifs department in Santa Fe, I can´t answer any questions about the investigation. I can´t. It´s an active investigation in terms of a woman dying. She was my friend.
Baldwin tjáði fjölmiðlafólkinu að hann hafi fengið skýr fyrirmæli frá lögreglunni um að tjá sig ekki að neinu leyti um rannsókn málsins. Rannsókn á dauða konu sem hafi verið góð vinkona hans. Hann bauð þeim að spyrja sig um annað en rannsóknina og svaraði meðal annars spurningu um framleiðslu myndarinnar Rust sem hann telur að verði hætt en Baldwin er einn af framleiðendum kvikmyndarinnar.
So just do me a favour if you don´t mind. My kids are in the car crying. Because you guys are following him and they know. As a curtesy to you I came to talk to you. I am not allowed to comment on the investigation, I talk to the cops everyday
Balwin sagðist hafa stoppað og svarað spurningum af tillitsemi við fjölmiðlafólkið en bað þau vinsamlegast að hætta að elta sig þar sem börn þeirra væru grátandi í bílnum. Hjónin báðu um að vera látin í friði, þau hefðu nú svarað þeim spurningum sem hægt væri að svara.
My point is this that I´m just asking. We sat down as a curtesy to talk to you. Now please would just now stop following us, just leave us alone. Go home. We gave you everything we can possibly give you. My condolences thank you. | Bandaríski kvikmyndaleikarinn Alec Baldwin sem varð kvikmyndatökumanni að bana á dögunum tjáði sig við fjölmiðlafólk í fyrsta sinn í gær um atvikið. |
2021 | 81 | Njarðvík og Stjarnan eru komin áfram í 8-liða úrslit bikarkeppni kvenna í körfubolta eftir sigra í 16-liða úrslitum í gærkvöld. Áfram verður leikið í bikarkeppninni í dag. | Njarðvík fór í heimsókn í Borgarnes og mætti liði Skallagríms. Nebojsa Knezevic tók við sem þjálfari liðsins í gær eftir að Goean Miljevic lét af störfum í vikunni en Skallagrímur hefur enn ekki unnið leik í deildinni. Ekki kom sigurinn í bikarleiknum því Borgfirðingar sáu aldrei til sólar og öruggur sigur Njarðvíkur niðurstaðan, 44-87. Stjarnan og Ármann mættust svo í hinum leik kvöldsins. Þar var öllu meiri spenna en Stjarnan var þó alltaf með yfirhöndina og vann að lokum sjö stiga sigur 75-68. Fyrr í gær hafði Hamar/Þór unnið Þór Akureyri og Fjölnir hafði betur gegn Keflavík í spennandi leik þar sem úrslitin réðust með flautukörfu. Dagný Lísa Daviðsdóttir, leikmaður Fjölnis, var ánægð með spilamennsku liðsins í gær og markmiðin í herbúðum Fjölnis eru skýr.
16-liða úrslitum kvenna lýkur svo í dag með fjórum leikjum. Leikur Hauka og Grindavíkur hefst klukkan 17:30 en hann verður í beinni útsendingu á RÚV 2. Þá verður sömuleiðis sýnt beint frá viðureign Tindastóls og Stjörnunnar í 16-liða úrslitum í karlaflokki en hún hefst klukkan 19:30.
Annie Mist Þórisdóttir er efst eftir tvo keppnisdaga af þremur á Rogue Invitational CrossFit mótinu sem fram fer í Texas um helgina hvar stærstu Crossfit stjörnur heims eru samankomnar. Annie var í þriðja sæti eftir fyrsta daginn en tók sig til í gær og lenti í þriðja, sjött og fyrsta sæti í greinunum þremur sem keppt var í. Það skilaði henni samanlagt í efsta sætið í kvennaflokki með 445 stig, 15 stigum meira en Tia-Clair Toomey í öðru sæti en Toomey hefur unnið Heimsleikana síðastliðin fimm ár og er ríkjandi meistari á Rogue Invitational mótinu. Fleiri Íslendingar taka þátt á mótinu. Katrín Tanja Davíðsdóttir er í 15. sæti eftir annan keppnisdaginn og Þuríður Erla Helgadóttir í því nítjánda. Björgvin Karl Guðmundsson er svo í áttunda sæti í karlaflokknum. Hægt er að fylgjast með mótinu á heimasíðu Rogue Fitness en sjötta grein hefst í dag klukkan 14:30 og sjöunda og síðasta greinin fer svo fram í kvöld klukkan 19:25. | Fjögur lið eru komin áfram í 8-liða úrslit bikarkeppni kvenna í körfubolta eftir sigra í 16-liða úrslitum í gær, fjórir leikir fara svo fram í bikarkeppninni í dag. |
2021 | 81 | Reiknað er með að þungaflutningar um Breiðafjörð nær tvöfaldist á næstu fimm árum með auknum umsvifum í fiskeldi. Sveitarfélög bíða óþreyjufull eftir að hafist verði handa við að endurhanna hafnarmannvirki. | Á fundi sveitarfélaga, samgönguráðuneytis og Vegagerðarinnar var gerð grein fyrir niðurstöðum þarfagreiningar fyrir framtíð ferjusiglinga um Breiðafjörð. Fyrirséð virðist að þungaflutningar muni aukast mikið á næstu fimm árum, sem má fyrst og fremst rekja til aukinna umsvifa í fiskeldi á sunnanverðum Vestfjörðum. Núverandi flutningar nema um 35 þúsund tonnum á dag en eftir fimm ár verði þeir 58 þúsund tonn. Það eru um tíu vörubílar en núverandi ferja tekur sex vagna á dag.
Hagsmunaaðilar eru sammála um að núverandi ferja uppfylli hvorki kröfur um flutningsgetu, öryggi né aðgengi. Núverandi skip hefur tvisvar bilað á síðustu átján mánuðum, en í því er engin varavél.
Jakob Björgvin Jakobsson er bæjarstjóri í Stykkishólmi.
Þessi þarfagreining, niðurstaða hennar er sú að það er þörf á nýrri ferju til að mæta þörfum samfélagsins. Næstu skrefin eru þá að tryggja fjármagn í þessa vegferð. Það snýr þá að samgönguráðherra og ríkisstjórn að tryggja fjármagnið í næstu skref.
Háværar kröfur hafa verið uppi um að gamli Herjólfur gangi Baldri í stað þar til varanleg lausn finnst. En til að svo megi verða þarf fyrst að endurhanna og -smíða hafnarmannvirki þar sem núverandi aðstaða er ekki nógu stór. Jakob segir beðið eftir ríkinu svo hægt verði að halda áfram.
Ég myndi segja að það þyrfti að koma aðeins meira input frá ríkinu hvað varðar fjárheimildir og slíkt þannig að Vegagerðin geti sett fullan þunga í það að teikna og hanna og byrja vinnu við breytingar.
Samkvæmt þarfagreiningunni er áætlað að ný ferja kosti ekki meira en fjóran og hálfan milljarð. Til samanburðar var upphaflega áætlað að nýi Herjólfur myndi kosta 4,2 milljarða. Hann fór þó langt fram úr áætlun og kostaði ríkið endanlega um sex milljarða. | null |
2021 | 82 | Vopnasérfræðingur við gerð kvikmyndarinnar Rust, segist ekki hafa minnstu hugmynd um ástæður þess að raunveruleg kúla var í skotvopninu sem varð tökustjóra myndarinnar að bana 21. október síðastliðinn. | Þetta er í fyrsta sinn sem vopnasérfræðingurinn Hannah Gutierrez-Reed tjáir sig um atburði þessa örlagaríka fimmtudags fyrir rúmri viku. Leikarinn Alec Baldwin var að æfa sig að beina byssu að linsu tökuvélar þegar skot hljóp af og hæfði Halynu Hutchins tökustjóra og Joel Souza leikstjóra myndarinnar.
Dave Halls aðstoðarleikstjóri afhenti leikaranum vopnið með þeim orðum að það væri óhlaðið og öruggt. Vopnasérfræðingnum ber að tryggja öryggi allra þeirra vopna sem notuð eru við kvikmyndagerðina og að þau séu geymd á öruggum stað meðan þau eru ekki í notkun.
Hávær orðrómur hefur verið uppi um að öryggi hafi verið ábótavant við gerð vestrans Rust, meðal annars hafi starfsmenn æft sig í skotfimi nokkru áður en óhappið varð.
Gutierrez-Reed kveðst ekki vita til að slíkt hafi átt sér stað, hún og leikmunavörður myndarinnar hefðu aldrei leyft slíka hegðun. Öll vopn hafi verið í læstum skápum meðan þau voru ekki í notkun og útilokað að starfsfólk hefði getað leikið sér með þau.
Lögmenn Gutierrez-Reed segja öryggismálum hafa verið ábótavant á tökustað í sparnaðarskyni. Til að mynda sé útilokað að áfellast hana fyrir að skot hlupu úr leikmunabyssu þann 16. október, það megi frekar kenna ströngu fjárhagslegu aðhaldi framleiðenda myndarinnar. | null |
2021 | 82 | Tuttugasta og sjötta loftslagsráðstefna sameinuðu þjóðanna verður sett í Glasgow í Skotlandi á morgun. Þangað mæta helstu ráðamenn heims og reyna að stilla saman strengi til að ná markmiðum þjóða sinna í loftslagsmálum. Miðað við nýja skýrslu Umhverfismálasjóðs Sameinuðu þjóðanna eru ríki heims hvergi nálægt því að ná markmiðum Parísarsamkomulagsins, sem var undirritað í lok loftslagsráðstefnunnar í París árið 2015. Halldór Þorgeirsson, er formaður Loftslagsráðs. Hann segir það skaðlegt ef stjórnmálamenn fara þá leið að vera ekki hreinskilnir við sína umbjóðendur um stöðu mála heima fyrir og til hvaða aðgerða þurfi að grípa. | Það er kannski gott að taka bara dæmi úr fortíðinni. Fulltrúar bílaborgarinnar miklu Detroit litu á það sem sitt hlutverk í Washington að verja bílaiðnaðinn í Bandaríkjunum fyrir kröfum um aukna nýtingu, að þau myndu nota minni orku. Þetta þýddi það að Detroit bara sat eftir, þeir misstu algjörlega frumvæðið. Eitt af því fyrsta sem Obama varð að gera var að bjarga bílaiðnaðinum í Bandaríkjunum, vegna þess að hann hafði verið í blekkingavef. Að það væri bara allt í lagi að halda áfram að búa til bensínháka. Það væri áfram markaður og það væri áfram réttlætanlegt að vera með það.
Ég tek þetta dæmi því það er svolítið langt síðan, en þjóðir jarðar standa enn frami fyrir sömu ákvörðunum. | Það er skaðlegt ef stjórnmálamenn eru ekki hreinskilnir um hvaða aðgerðir þurfi að grípa til segir formaður Loftslagsráðs. Loftslagsráðstefna Sameinuðu þjóðanna verður sett í Glasgow í Skotlandi á morgun. |
2021 | 82 | Nöfn tveggja manna sem hlutu þyngstu kynferðisbrotadóma Íslandssögunnar eru horfin úr dómunum á vef Hæstaréttar. Þeir eru á meðal tuttugu og tveggja sem hafa nýtt sér nýlegar reglur um nafnhreinsanir. Þriðjungur er kynferðisbrotamenn. | Nýjar reglur um birtingu dóma og úrskurða á vef dómstóla tóku gildi í október fyrir tveimur árum og leystu aðrar sambærilegar af hólmi. Tilefnið var breytt Evrópulöggjöf um persónuvernd. Í hinum nýju birtingarreglum var það nýmæli að upplýsingar um einka-, fjárhags-, eða viðskiptahagsmuni yrðu framvegis ekki birtar og ekki viðkvæmar heilsufarsupplýsingar nema þær skiptu máli fyrir niðurstöðuna, en að þá skyldi gæta að nafnleynd. Einnig var kveðið á um að þegar ár sé liðið frá birtingu dóms skuli orðið við beiðni um nafnleynd.
22 Hæstaréttardómar hafa síðan verið nafnhreinsaðir í samræmi við þessar reglur. Dómarnir féllu frá 1999 til 2017, tveir þeirra voru í einkamálum en tuttugu í sakamálum og af þeim voru sjö dómanna fyrir kynferðisbrot. Alvarlegustu málin eru jafnframt tvö af ljótustu málum íslenskrar réttarsögu.
Í því fyrra var Stefán Reynir Heimisson dæmdur í tíu ára fangelsi fyrir að nema telpu á brott úr Vesturbæ Reykjavíkur, aka með hana upp í Heiðmörk og brjóta þar á henni kynferðislega.
Í því síðara var Jóhannes Óli Ragnarsson dæmdur, líka í tíu ára fangelsi, fyrir að brjóta gegn tveimur átta ára drengjum og þroskahamlaðri konu á Akureyri. Hvorki fyrr né síðar hafa verið kveðnir upp þyngri dómar fyrir kynferðisbrot á Íslandi.
Hinir fimm kynferðisbrotadómarnir sem hafa verið nafnhreinsaðir kváðu á um 18 mánaða til þriggja ára fangelsisrefsingar.
Aðrir dómar sem hafa verið hreinsaðir á þennan hátt eru meðal annarra átta og hálfs árs dómur frá 2017 fyrir stórfellt amfetamín- og kókaínsmygl og tveggja og hálfs árs dómur frá 2016 yfir bíræfnum fjársvikara sem féfletti fimmtán manns. | null |